pli: Parimaṇḍalo ālopo kātabbo.


layer: root

title_pli: Theravāda Vinaya Mahāvibhaṅga

pli: Yo anādariyaṁ paṭicca dīghaṁ ālopaṁ karoti, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: khajjake,


pli: phalāphale,


pli: uttaribhaṅge,


pli: āpadāsu,


pli: ummattakassa,


pli: ādikammikassāti.


pli: Dasamasikkhāpadaṁ niṭṭhitaṁ.


pli: Sakkaccavaggo catuttho.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Kabaḷavagga


pli: 41. Anāhaṭasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū anāhaṭe kabaḷe mukhadvāraṁ vivaranti …pe….


pli: “Na anāhaṭe kabaḷe mukhadvāraṁ vivarissāmīti sikkhā karaṇīyā”ti.


pli: Na anāhaṭe kabaḷe mukhadvāraṁ vivaritabbaṁ.


pli: Yo anādariyaṁ paṭicca anāhaṭe kabaḷe mukhadvāraṁ vivarati, āpatti dukkaṭassa.


pli: Anāpatti—


pli: asañcicca …pe…


pli: Paṭhamasikkhāpadaṁ niṭṭhitaṁ.


pli: 42. Dutiyaanāhaṭasikkhāpada


pli: Tena kho pana samayena chabbaggiyā bhikkhū bhuñjamānā sabbaṁ hatthaṁ mukhe pakkhipanti …pe….


pli: “Na bhuñjamāno sabbaṁ hatthaṁ mukhe pakkhipissāmīti sikkhā karaṇīyā”ti.


pli: Na bhuñjamānena sabbo hattho mukhe pakkhipitabbo.


pli: Yo anādariyaṁ paṭicca bhuñjamāno sabbaṁ hatthaṁ mukhe pakkhipati, āpatti dukkaṭassa.


pli: ādikammikassāti.


pli: Dutiyasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Kabaḷavagga


pli: 43. Sakabaḷasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū sakabaḷena mukhena byāharanti …pe….


pli: “Na sakabaḷena mukhena byāharissāmīti sikkhā karaṇīyā”ti.


pli: Na sakabaḷena mukhena byāharitabbaṁ.


pli: Yo anādariyaṁ paṭicca sakabaḷena mukhena byāharati, āpatti dukkaṭassa.


pli: Anāpatti—


pli: asañcicca …pe…


pli: Tatiyasikkhāpadaṁ niṭṭhitaṁ.


pli: 44. Piṇḍukkhepakasikkhāpada


pli: Tena kho pana samayena chabbaggiyā bhikkhū piṇḍukkhepakaṁ bhuñjanti …pe…


pli: “Na piṇḍukkhepakaṁ bhuñjissāmīti sikkhā karaṇīyā”ti.


pli: Na piṇḍukkhepakaṁ bhuñjitabbaṁ.


pli: Yo anādariyaṁ paṭicca piṇḍukkhepakaṁ bhuñjati, āpatti dukkaṭassa.


pli: asañcicca,


pli: assatiyā,


pli: ajānantassa,


pli: gilānassa,


pli: khajjake,


pli: phalāphale,


pli: āpadāsu,


pli: ummattakassa,


pli: ādikammikassāti.


pli: Catutthasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Kabaḷavagga


pli: 45. Kabaḷāvacchedakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū kabaḷāvacchedakaṁ bhuñjanti …pe….


pli: “Na kabaḷāvacchedakaṁ bhuñjissāmīti sikkhā karaṇīyā”ti.


pli: Na kabaḷāvacchedakaṁ bhuñjitabbaṁ.


pli: Yo anādariyaṁ paṭicca kabaḷāvacchedakaṁ bhuñjati, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: khajjake,


pli: phalāphale,


pli: uttaribhaṅge,


pli: āpadāsu,


pli: ummattakassa,


pli: ādikammikassāti.


pli: Pañcamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Kabaḷavagga


pli: 46. Avagaṇḍakārakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū avagaṇḍakārakaṁ bhuñjanti …pe…


pli: “Na avagaṇḍakārakaṁ bhuñjissāmīti sikkhā karaṇīyā”ti.


pli: Na avagaṇḍakārakaṁ bhuñjitabbaṁ.


pli: Yo anādariyaṁ paṭicca ekato vā ubhato vā gaṇḍaṁ katvā bhuñjati, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: phalāphale,


pli: āpadāsu,


pli: ummattakassa,


pli: ādikammikassāti.


pli: Chaṭṭhasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Kabaḷavagga


pli: 47. Hatthaniddhunakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū hatthaniddhunakaṁ bhuñjanti …pe….


pli: “Na hatthaniddhunakaṁ bhuñjissāmīti sikkhā karaṇīyā”ti.


pli: Na hatthaniddhunakaṁ bhuñjitabbaṁ.


pli: Yo anādariyaṁ paṭicca hatthaniddhunakaṁ bhuñjati, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: kacavaraṁ chaḍḍento hatthaṁ niddhunāti,


pli: āpadāsu,


pli: ummattakassa,


pli: ādikammikassāti.


pli: Sattamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Kabaḷavagga


pli: 48. Sitthāvakārakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū sitthāvakārakaṁ bhuñjanti …pe…


pli: “Na sitthāvakārakaṁ bhuñjissāmīti sikkhā karaṇīyā”ti.


pli: Na sitthāvakārakaṁ bhuñjitabbaṁ.


pli: Yo anādariyaṁ paṭicca sitthāvakārakaṁ bhuñjati, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: kacavaraṁ chaḍḍento sitthaṁ chaḍḍayati,


pli: āpadāsu,


pli: ummattakassa,


pli: ādikammikassāti.


pli: Aṭṭhamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Kabaḷavagga


pli: 49. Jivhānicchārakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū jivhānicchārakaṁ bhuñjanti …pe….


pli: “Na jivhānicchārakaṁ bhuñjissāmīti sikkhā karaṇīyā”ti.


pli: Na jivhānicchārakaṁ bhuñjitabbaṁ.


pli: Yo anādariyaṁ paṭicca jivhānicchārakaṁ bhuñjati, āpatti dukkaṭassa.


pli: Anāpatti—


pli: asañcicca …pe…


pli: Navamasikkhāpadaṁ niṭṭhitaṁ.


pli: Parimaṇḍalavagga


pli: 5. Susaṁvutasikkhāpada


pli: Tena kho pana samayena chabbaggiyā bhikkhū hatthampi pādampi kīḷāpentā antaraghare gacchanti …pe….


pli: “Susaṁvuto antaraghare gamissāmīti sikkhā karaṇīyā”ti.


pli: Susaṁvutena antaraghare gantabbaṁ.


pli: Yo anādariyaṁ paṭicca hatthaṁ vā pādaṁ vā kīḷāpento antaraghare gacchati, āpatti dukkaṭassa.


pli: asañcicca,


pli: assatiyā,


pli: ajānantassa,


pli: gilānassa,


pli: ummattakassa,


pli: ādikammikassāti.


pli: Pañcamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Kabaḷavagga


pli: 50. Capucapukārakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū capucapukārakaṁ bhuñjanti …pe…


pli: “Na capucapukārakaṁ bhuñjissāmīti sikkhā karaṇīyā”ti.


pli: Na capucapukārakaṁ bhuñjitabbaṁ.


pli: Yo anādariyaṁ paṭicca capucapukārakaṁ bhuñjati, āpatti dukkaṭassa.


pli: Anāpatti—


pli: asañcicca …pe…


pli: Dasamasikkhāpadaṁ niṭṭhitaṁ.


pli: Kabaḷavaggo pañcamo.


pli: Surusuruvagga


pli: 51. Surusurukārakasikkhāpada


pli: Tena samayena buddho bhagavā kosambiyaṁ viharati ghositārāme.


pli: Tena kho pana samayena aññatarena brāhmaṇena saṅghassa payopānaṁ paṭiyattaṁ hoti.


pli: Bhikkhū surusurukārakaṁ khīraṁ pivanti.


pli: Aññataro naṭapubbako bhikkhu evamāha—


pli: “sabboyaṁ maññe saṅgho sītīkato”ti.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma bhikkhu saṅghaṁ ārabbha davaṁ karissatī”ti …pe…


pli: “saccaṁ kira tvaṁ, bhikkhu, saṅghaṁ ārabbha davaṁ akāsī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tvaṁ, moghapurisa, saṅghaṁ ārabbha davaṁ karissasi.


pli: Netaṁ, moghapurisa, appasannānaṁ vā pasādāya …pe…


pli: vigarahitvā …pe…


pli: dhammiṁ kathaṁ katvā bhikkhū āmantesi—


pli: “na, bhikkhave, buddhaṁ vā dhammaṁ vā saṅghaṁ vā ārabbha davo kātabbo.


pli: Yo kareyya, āpatti dukkaṭassā”ti.


pli: Atha kho bhagavā taṁ bhikkhuṁ anekapariyāyena vigarahitvā dubbharatāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Na surusurukārakaṁ bhuñjissāmīti sikkhā karaṇīyā”ti.


pli: Na surusurukārakaṁ bhuñjitabbaṁ.


pli: Yo anādariyaṁ paṭicca surusurukārakaṁ bhuñjati, āpatti dukkaṭassa.


pli: Anāpatti—


pli: asañcicca …pe…


pli: ādikammikassāti.


pli: Paṭhamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Surusuruvagga


pli: 52. Hatthanillehakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū hatthanillehakaṁ bhuñjanti …pe….


pli: “Na hatthanillehakaṁ bhuñjissāmīti sikkhā karaṇīyā”ti.


pli: Na hatthanillehakaṁ bhuñjitabbaṁ.


pli: Yo anādariyaṁ paṭicca hatthanillehakaṁ bhuñjati, āpatti dukkaṭassa.


pli: Dutiyasikkhāpadaṁ niṭṭhitaṁ.


pli: 53. Pattanillehakasikkhāpada


pli: Tena kho pana samayena chabbaggiyā bhikkhū pattanillehakaṁ bhuñjanti …pe…


pli: “Na pattanillehakaṁ bhuñjissāmīti sikkhā karaṇīyā”ti.


pli: Na pattanillehakaṁ bhuñjitabbaṁ.


pli: Yo anādariyaṁ paṭicca pattanillehakaṁ bhuñjati, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: parittake sese ekato saṅkaḍḍhitvā nillehitvā bhuñjati,


pli: āpadāsu,


pli: ummattakassa,


pli: ādikammikassāti.


pli: Tatiyasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Surusuruvagga


pli: 54. Oṭṭhanillehakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū oṭṭhanillehakaṁ bhuñjanti …pe…


pli: “Na oṭṭhanillehakaṁ bhuñjissāmīti sikkhā karaṇīyā”ti.


pli: Na oṭṭhanillehakaṁ bhuñjitabbaṁ.


pli: Yo anādariyaṁ paṭicca oṭṭhanillehakaṁ bhuñjati, āpatti dukkaṭassa.


pli: Anāpatti—


pli: asañcicca …pe…


pli: Catutthasikkhāpadaṁ niṭṭhitaṁ.


pli: 55. Sāmisasikkhāpada


pli: Tena samayena buddho bhagavā bhaggesu viharati susumāragire bhesakaḷāvane migadāye.


pli: Tena kho pana samayena bhikkhū kokanade pāsāde sāmisena hatthena pānīyathālakaṁ paṭiggaṇhanti.


pli: Manussā ujjhāyanti khiyyanti vipācenti—


pli: “kathañhi nāma samaṇā sakyaputtiyā sāmisena hatthena pānīyathālakaṁ paṭiggahessanti, seyyathāpi gihī kāmabhogino”ti.


pli: Assosuṁ kho bhikkhū tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma bhikkhū sāmisena hatthena pānīyathālakaṁ paṭiggahessantī”ti …pe…


pli: “saccaṁ kira, bhikkhave, bhikkhū sāmisena hatthena pānīyathālakaṁ paṭiggaṇhantī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma te, bhikkhave, moghapurisā sāmisena hatthena pānīyathālakaṁ paṭiggahessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Na sāmisena hatthena pānīyathālakaṁ paṭiggahessāmīti sikkhā karaṇīyā”ti.


pli: Na sāmisena hatthena pānīyathālako paṭiggahetabbo.


pli: Yo anādariyaṁ paṭicca sāmisena hatthena pānīyathālakaṁ paṭiggaṇhāti, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: “dhovissāmī”ti vā “dhovāpessāmī”ti vā paṭiggaṇhāti,


pli: āpadāsu,


pli: ummattakassa,


pli: ādikammikassāti.


pli: Pañcamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Surusuruvagga


pli: 56. Sasitthakasikkhāpada


pli: Tena samayena buddho bhagavā bhaggesu viharati susumāragire bhesakaḷāvane migadāye.


pli: Tena kho pana samayena bhikkhū kokanade pāsāde sasitthakaṁ pattadhovanaṁ antaraghare chaḍḍenti.


pli: Manussā ujjhāyanti khiyyanti vipācenti—


pli: “kathañhi nāma samaṇā sakyaputtiyā sasitthakaṁ pattadhovanaṁ antaraghare chaḍḍessanti, seyyathāpi gihī kāmabhogino”ti.


pli: Assosuṁ kho bhikkhū tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma bhikkhū sasitthakaṁ pattadhovanaṁ antaraghare chaḍḍessantī”ti …pe…


pli: “saccaṁ kira, bhikkhave, bhikkhū sasitthakaṁ pattadhovanaṁ antaraghare chaḍḍentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma te, bhikkhave, moghapurisā sasitthakaṁ pattadhovanaṁ antaraghare chaḍḍessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Na sasitthakaṁ pattadhovanaṁ antaraghare chaḍḍessāmīti sikkhā karaṇīyā”ti.


pli: Na sasitthakaṁ pattadhovanaṁ antaraghare chaḍḍetabbaṁ.


pli: Yo anādariyaṁ paṭicca sasitthakaṁ pattadhovanaṁ antaraghare chaḍḍeti, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: uddharitvā vā bhinditvā vā paṭiggahe vā nīharitvā vā chaḍḍeti,


pli: āpadāsu,


pli: ummattakassa,


pli: ādikammikassāti.


pli: Chaṭṭhasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Surusuruvagga


pli: 57. Chattapāṇisikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū chattapāṇissa dhammaṁ desenti.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma chabbaggiyā bhikkhū chattapāṇissa dhammaṁ desessantī”ti …pe…


pli: “saccaṁ kira tumhe, bhikkhave, chattapāṇissa dhammaṁ desethā”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tumhe, moghapurisā, chattapāṇissa dhammaṁ desessatha.


pli: Netaṁ, moghapurisā, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Na chattapāṇissa dhammaṁ desessāmīti sikkhā karaṇīyā”ti.


pli: Evañcidaṁ bhagavatā bhikkhūnaṁ sikkhāpadaṁ paññattaṁ hoti.


pli: Tena kho pana samayena bhikkhū chattapāṇissa gilānassa dhammaṁ desetuṁ kukkuccāyanti.


pli: Manussā ujjhāyanti khiyyanti vipācenti—


pli: “kathañhi nāma samaṇā sakyaputtiyā chattapāṇissa gilānassa dhammaṁ na desessantī”ti.


pli: Assosuṁ kho bhikkhū tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Atha kho te bhikkhū bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe dhammiṁ kathaṁ katvā bhikkhū āmantesi—


pli: “anujānāmi, bhikkhave, chattapāṇissa gilānassa dhammaṁ desetuṁ.


pli: Evañca pana, bhikkhave, imaṁ sikkhāpadaṁ uddiseyyātha—


pli: “Na chattapāṇissa agilānassa dhammaṁ desessāmīti sikkhā karaṇīyā”ti.


pli: Chattaṁ nāma


pli: tīṇi chattāni— setacchattaṁ, kilañjacchattaṁ, paṇṇacchattaṁ maṇḍalabaddhaṁ salākabaddhaṁ.


pli: Dhammo nāma


pli: buddhabhāsito sāvakabhāsito isibhāsito devatābhāsito atthūpasañhito dhammūpasañhito.


pli: Deseyyāti


pli: padena deseti, pade pade āpatti dukkaṭassa.


pli: Akkharāya deseti, akkharakkharāya āpatti dukkaṭassa.


pli: Na chattapāṇissa agilānassa dhammo desetabbo.


pli: Yo anādariyaṁ paṭicca chattapāṇissa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca …pe…


pli: ādikammikassāti.


pli: Sattamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Surusuruvagga


pli: 58. Daṇḍapāṇisikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū daṇḍapāṇissa dhammaṁ desenti …pe….


pli: “Na daṇḍapāṇissa agilānassa dhammaṁ desessāmīti sikkhā karaṇīyā”ti.


pli: Daṇḍo nāma


pli: majjhimassa purisassa catuhattho daṇḍo.


pli: Tato ukkaṭṭho adaṇḍo, omako adaṇḍo.


pli: Na daṇḍapāṇissa agilānassa dhammo desetabbo.


pli: Yo anādariyaṁ paṭicca daṇḍapāṇissa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca …pe…


pli: ādikammikassāti.


pli: Aṭṭhamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Surusuruvagga


pli: 59. Satthapāṇisikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū satthapāṇissa dhammaṁ desenti …pe….


pli: “Na satthapāṇissa agilānassa dhammaṁ desessāmīti sikkhā karaṇīyā”ti.


pli: Satthaṁ nāma


pli: ekatodhāraṁ ubhatodhāraṁ paharaṇaṁ.


pli: Na satthapāṇissa agilānassa dhammo desetabbo.


pli: Yo anādariyaṁ paṭicca satthapāṇissa agilānassa dhammaṁ deseti, āpatti dukkaṭassa.


pli: Navamasikkhāpadaṁ niṭṭhitaṁ.


pli: Parimaṇḍalavagga


pli: 6. Dutiyasusaṁvutasikkhāpada


pli: Tena kho pana samayena chabbaggiyā bhikkhū hatthampi pādampi kīḷāpentā antaraghare nisīdanti …pe….


pli: “Susaṁvuto antaraghare nisīdissāmīti sikkhā karaṇīyā”ti.


pli: Susaṁvutena antaraghare nisīditabbaṁ.


pli: Yo anādariyaṁ paṭicca hatthaṁ vā pādaṁ vā kīḷāpento antaraghare nisīdati, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: ummattakassa,


pli: ādikammikassāti.


pli: Chaṭṭhasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Surusuruvagga


pli: 60. Āvudhapāṇisikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū āvudhapāṇissa dhammaṁ desenti …pe….


pli: “Na āvudhapāṇissa agilānassa dhammaṁ desessāmīti sikkhā karaṇīyā”ti.


pli: Āvudhaṁ nāma


pli: cāpo kodaṇḍo.


pli: Na āvudhapāṇissa agilānassa dhammo desetabbo.


pli: Yo anādariyaṁ paṭicca āvudhapāṇissa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca …pe…


pli: Dasamasikkhāpadaṁ niṭṭhitaṁ.


pli: Surusuruvaggo chaṭṭho.


pli: Pādukavagga


pli: 61. Pādukasikkhāpada


pli: Tena kho pana samayena chabbaggiyā bhikkhū pādukāruḷhassa dhammaṁ desenti …pe….


pli: “Na pādukāruḷhassa agilānassa dhammaṁ desessāmīti sikkhā karaṇīyā”ti.


pli: Na pādukāruḷhassa agilānassa dhammo desetabbo.


pli: Yo anādariyaṁ paṭicca akkantassa vā paṭimukkassa vā omukkassa vā agilānassa dhammaṁ deseti, āpatti dukkaṭassa.


pli: ādikammikassāti.


pli: Paṭhamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: 62. Upāhanāruḷhasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū upāhanāruḷhassa dhammaṁ desenti …pe….


pli: “Na upāhanāruḷhassa agilānassa dhammaṁ desessāmīti sikkhā karaṇīyā”ti.


pli: Na upāhanāruḷhassa agilānassa dhammo desetabbo.


pli: Anāpatti—


pli: asañcicca …pe…


pli: Dutiyasikkhāpadaṁ niṭṭhitaṁ.


pli: Pādukavagga


pli: 63. Yānasikkhāpada


pli: Tena kho pana samayena chabbaggiyā bhikkhū yānagatassa dhammaṁ desenti …pe….


pli: “Na yānagatassa agilānassa dhammaṁ desessāmīti sikkhā karaṇīyā”ti.


pli: Yānaṁ nāma


pli: vayhaṁ ratho sakaṭaṁ sandamānikā sivikā pāṭaṅkī.


pli: Na yānagatassa agilānassa dhammo desetabbo.


pli: Yo anādariyaṁ paṭicca yānagatassa agilānassa dhammaṁ deseti, āpatti dukkaṭassa.


pli: ādikammikassāti.


pli: Tatiyasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: 64. Sayanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū sayanagatassa dhammaṁ desenti …pe….


pli: “Na sayanagatassa agilānassa dhammaṁ desessāmīti sikkhā karaṇīyā”ti.


pli: Na sayanagatassa agilānassa dhammo desetabbo.


pli: Yo anādariyaṁ paṭicca antamaso chamāyampi nipannassa sayanagatassa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca …pe…


pli: Catutthasikkhāpadaṁ niṭṭhitaṁ.


pli: Pādukavagga


pli: 65. Pallatthikasikkhāpada


pli: Tena kho pana samayena chabbaggiyā bhikkhū pallatthikāya nisinnassa dhammaṁ desenti …pe….


pli: “Na pallatthikāya nisinnassa agilānassa dhammaṁ desessāmīti sikkhā karaṇīyā”ti.


pli: Na pallatthikāya nisinnassa agilānassa dhammo desetabbo.


pli: Yo anādariyaṁ paṭicca hatthapallatthikāya vā dussapallatthikāya vā nisinnassa agilānassa dhammaṁ deseti, āpatti dukkaṭassa.


pli: ādikammikassāti.


pli: Pañcamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: 66. Veṭhitasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū veṭhitasīsassa dhammaṁ desenti …pe….


pli: “Na veṭhitasīsassa agilānassa dhammaṁ desessāmīti sikkhā karaṇīyā”ti.


pli: Veṭhitasīso nāma


pli: kesantaṁ na dassāpetvā veṭhito hoti.


pli: Na veṭhitasīsassa agilānassa dhammo desetabbo.


pli: Yo anādariyaṁ paṭicca veṭhitasīsassa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: kesantaṁ vivarāpetvā deseti,


pli: āpadāsu,


pli: ummattakassa,


pli: ādikammikassāti.


pli: Chaṭṭhasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Pādukavagga


pli: 67. Oguṇṭhitasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū oguṇṭhitasīsassa dhammaṁ desenti …pe….


pli: “Na oguṇṭhitasīsassa agilānassa dhammaṁ desessāmīti sikkhā karaṇīyā”ti.


pli: Oguṇṭhitasīso nāma


pli: sasīsaṁ pāruto vuccati.


pli: Na oguṇṭhitasīsassa agilānassa dhammo desetabbo.


pli: Yo anādariyaṁ paṭicca oguṇṭhitasīsassa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: sīsaṁ vivarāpetvā deseti,


pli: āpadāsu,


pli: ummattakassa,


pli: ādikammikassāti.


pli: Sattamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Pādukavagga


pli: 68. Chamāsikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū chamāyaṁ nisīditvā āsane nisinnassa dhammaṁ desenti …pe….


pli: “Na chamāyaṁ nisīditvā āsane nisinnassa agilānassa dhammaṁ desessāmīti sikkhā karaṇīyā”ti.


pli: Na chamāyaṁ nisīditvā āsane nisinnassa agilānassa dhammo desetabbo.


pli: Yo anādariyaṁ paṭicca chamāyaṁ nisīditvā āsane nisinnassa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca …pe…


pli: Aṭṭhamasikkhāpadaṁ niṭṭhitaṁ.


pli: 69. Nīcāsanasikkhāpada


pli: Tena kho pana samayena chabbaggiyā bhikkhū nīce āsane nisīditvā ucce āsane nisinnassa dhammaṁ desenti.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma chabbaggiyā bhikkhū nīce āsane nisīditvā ucce āsane nisinnassa dhammaṁ desessantī”ti …pe…


pli: “saccaṁ kira tumhe, bhikkhave, nīce āsane nisīditvā ucce āsane nisinnassa dhammaṁ desethā”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tumhe, moghapurisā, nīce āsane nisīditvā ucce āsane nisinnassa dhammaṁ desessatha.


pli: Netaṁ, moghapurisā, appasannānaṁ vā pasādāya …pe…


pli: vigarahitvā …pe…


pli: dhammiṁ kathaṁ katvā bhikkhū āmantesi—


pli: “Bhūtapubbaṁ, bhikkhave, bārāṇasiyaṁ aññatarassa chapakassa pajāpati gabbhinī ahosi.


pli: Atha kho, bhikkhave, sā chapakī taṁ chapakaṁ etadavoca—


pli: ‘gabbhinīmhi, ayyaputta.


pli: Icchāmi ambaṁ khāditun’ti.


pli: ‘Natthi ambaṁ, akālo ambassā’ti.


pli: ‘Sace na labhissāmi marissāmī’ti.


pli: Tena kho pana samayena rañño ambo dhuvaphalo hoti.


pli: Atha kho, bhikkhave, so chapako yena so ambo tenupasaṅkami; upasaṅkamitvā taṁ ambaṁ abhiruhitvā nilīno acchi.


pli: Atha kho, bhikkhave, rājā purohitena brāhmaṇena saddhiṁ yena so ambo tenupasaṅkami; upasaṅkamitvā ucce āsane nisīditvā mantaṁ pariyāpuṇāti.


pli: Atha kho, bhikkhave, tassa chapakassa etadahosi—


pli: ‘yāva adhammiko ayaṁ rājā, yatra hi nāma ucce āsane nisīditvā mantaṁ pariyāpuṇissati.


pli: Ayañca brāhmaṇo adhammiko, yatra hi nāma nīce āsane nisīditvā ucce āsane nisinnassa mantaṁ vācessati.


pli: Ahañcamhi adhammiko, yohaṁ itthiyā kāraṇā rañño ambaṁ avaharāmi.


pli: Sabbamidaṁ carimaṁ katan’ti


pli: tattheva paripati.


pli: ‘Ubho atthaṁ na jānanti,


pli: ubho dhammaṁ na passare;


pli: Yo cāyaṁ mantaṁ vāceti,


pli: yo cādhammenadhīyati’.


pli: ‘Sālīnaṁ odano bhutto,


pli: sucimaṁsūpasecano;


pli: Tasmā dhamme na vattāmi,


pli: dhammo ariyebhi vaṇṇito’.


pli: ‘Dhiratthu taṁ dhanalābhaṁ,


pli: yasalābhañca brāhmaṇa;


pli: Yā vutti vinipātena,


pli: adhammacaraṇena vā.


pli: Paribbaja mahābrahme,


pli: pacantaññepi pāṇino;


pli: Mā tvaṁ adhammo ācarito,


pli: asmā kumbhamivābhidā’ti.


pli: Tadāpi me, bhikkhave, amanāpā nīce āsane nisīditvā ucce āsane nisinnassa mantaṁ vācetuṁ, kimaṅgaṁ pana etarahi na amanāpā bhavissati nīce āsane nisīditvā ucce āsane nisinnassa dhammaṁ desetuṁ.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Na nīce āsane nisīditvā ucce āsane nisinnassa agilānassa dhammaṁ desessāmīti sikkhā karaṇīyā”ti.


pli: Na nīce āsane nisīditvā ucce āsane nisinnassa agilānassa dhammo desetabbo.


pli: Yo anādariyaṁ paṭicca nīce āsane nisīditvā ucce āsane nisinnassa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca …pe…


pli: ādikammikassāti.


pli: Navamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Parimaṇḍalavagga


pli: 7. Okkhittacakkhusikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū tahaṁ tahaṁ olokentā antaraghare gacchanti …pe….


pli: “Okkhittacakkhu antaraghare gamissāmīti sikkhā karaṇīyā”ti.


pli: Okkhittacakkhunā antaraghare gantabbaṁ yugamattaṁ pekkhantena.


pli: Yo anādariyaṁ paṭicca tahaṁ tahaṁ olokento antaraghare gacchati, āpatti dukkaṭassa.


pli: asañcicca,


pli: assatiyā,


pli: ajānantassa,


pli: gilānassa,


pli: āpadāsu,


pli: ummattakassa,


pli: ādikammikassāti.


pli: Sattamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Pādukavagga


pli: 70. Ṭhitasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū ṭhitā nisinnassa dhammaṁ desenti …pe….


pli: “Na ṭhito nisinnassa agilānassa dhammaṁ desessāmīti sikkhā karaṇīyā”ti.


pli: Na ṭhitena nisinnassa agilānassa dhammo desetabbo.


pli: Yo anādariyaṁ paṭicca ṭhito nisinnassa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca …pe…


pli: Dasamasikkhāpadaṁ niṭṭhitaṁ.


pli: 71. Pacchatogamanasikkhāpada


pli: Tena kho pana samayena chabbaggiyā bhikkhū pacchato gacchantā purato gacchantassa dhammaṁ desenti …pe….


pli: “Na pacchato gacchanto purato gacchantassa agilānassa dhammaṁ desessāmīti sikkhā karaṇīyā”ti.


pli: Na pacchato gacchantena purato gacchantassa agilānassa dhammo desetabbo.


pli: Yo anādariyaṁ paṭicca pacchato gacchanto purato gacchantassa agilānassa dhammaṁ deseti, āpatti dukkaṭassa.


pli: ādikammikassāti.


pli: Ekādasamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Pādukavagga


pli: 72. Uppathenagamanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū uppathena gacchantā pathena gacchantassa dhammaṁ desenti …pe….


pli: “Na uppathena gacchanto pathena gacchantassa agilānassa dhammaṁ desessāmīti sikkhā karaṇīyā”ti.


pli: Na uppathena gacchantena pathena gacchantassa agilānassa dhammo desetabbo.


pli: Yo anādariyaṁ paṭicca uppathena gacchanto pathena gacchantassa agilānassa dhammaṁ deseti, āpatti dukkaṭassa.


pli: Anāpatti—


pli: asañcicca …pe…


pli: Dvādasamasikkhāpadaṁ niṭṭhitaṁ.


pli: 73. Ṭhitouccārasikkhāpada


pli: Tena kho pana samayena chabbaggiyā bhikkhū ṭhitā uccārampi passāvampi karonti …pe….


pli: “Na ṭhito agilāno uccāraṁ vā passāvaṁ vā karissāmīti sikkhā karaṇīyā”ti.


pli: Na ṭhitena agilānena uccāro vā passāvo vā kātabbo.


pli: Yo anādariyaṁ paṭicca ṭhito agilāno uccāraṁ vā passāvaṁ vā karoti, āpatti dukkaṭassa.


pli: ādikammikassāti.


pli: Terasamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Pādukavagga


pli: 74. Hariteuccārasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū harite uccārampi passāvampi kheḷampi karonti …pe….


pli: “Na harite agilāno uccāraṁ vā passāvaṁ vā kheḷaṁ vā karissāmīti sikkhā karaṇīyā”ti.


pli: Na harite agilānena uccāro vā passāvo vā kheḷo vā kātabbo.


pli: Yo anādariyaṁ paṭicca harite agilāno uccāraṁ vā passāvaṁ vā kheḷaṁ vā karoti, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: appaharite kato haritaṁ ottharati,


pli: āpadāsu,


pli: ummattakassa,


pli: ādikammikassāti.


pli: Cuddasamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Pādukavagga


pli: 75. Udakeuccārasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū udake uccārampi passāvampi kheḷampi karonti.


pli: Manussā ujjhāyanti khiyyanti vipācenti—


pli: “kathañhi nāma samaṇā sakyaputtiyā udake uccārampi passāvampi kheḷampi karissanti, seyyathāpi gihī kāmabhogino”ti.


pli: Assosuṁ kho bhikkhū tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma chabbaggiyā bhikkhū udake uccārampi passāvampi kheḷampi karissantī”ti …pe…


pli: “saccaṁ kira tumhe, bhikkhave, udake uccārampi passāvampi kheḷampi karothā”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tumhe, moghapurisā, udake uccārampi passāvampi kheḷampi karissatha.


pli: Netaṁ, moghapurisā, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Na udake uccāraṁ vā passāvaṁ vā kheḷaṁ vā karissāmīti sikkhā karaṇīyā”ti.


pli: Evañcidaṁ bhagavatā bhikkhūnaṁ sikkhāpadaṁ paññattaṁ hoti.


pli: Tena kho pana samayena gilānā bhikkhū udake uccārampi passāvampi kheḷampi kātuṁ kukkuccāyanti.


pli: Bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe dhammiṁ kathaṁ katvā bhikkhū āmantesi—


pli: “anujānāmi, bhikkhave, gilānena bhikkhunā udake uccārampi passāvampi kheḷampi kātuṁ.


pli: Evañca pana, bhikkhave, imaṁ sikkhāpadaṁ uddiseyyātha—


pli: “Na udake agilāno uccāraṁ vā passāvaṁ vā kheḷaṁ vā karissāmīti sikkhā karaṇīyā”ti.


pli: Na udake agilānena uccāro vā passāvo vā kheḷo vā kātabbo.


pli: Yo anādariyaṁ paṭicca udake agilāno uccāraṁ vā passāvaṁ vā kheḷaṁ vā karoti, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: thale kato udakaṁ ottharati,


pli: āpadāsu,


pli: ummattakassa,


pli: khittacittassa,


pli: vedanāṭṭassa,


pli: ādikammikassāti.


pli: Pannarasamasikkhāpadaṁ niṭṭhitaṁ.


pli: Pādukavaggo sattamo.


pli: Uddiṭṭhā kho, āyasmanto, sekhiyā dhammā.


pli: Tatthāyasmante pucchāmi—


pli: “kaccittha parisuddhā”?


pli: Dutiyampi pucchāmi—


pli: Tatiyampi pucchāmi—


pli: Parisuddhetthāyasmanto, tasmā tuṇhī, evametaṁ dhārayāmīti.


pli: Sekhiyā niṭṭhitā.


pli: Sekhiyakaṇḍaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Parimaṇḍalavagga


pli: 8. Dutiyaokkhittacakkhusikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū tahaṁ tahaṁ olokentā antaraghare nisīdanti …pe….


pli: “Okkhittacakkhu antaraghare nisīdissāmīti sikkhā karaṇīyā”ti.


pli: Okkhittacakkhunā antaraghare nisīditabbaṁ yugamattaṁ pekkhantena.


pli: Yo anādariyaṁ paṭicca tahaṁ tahaṁ olokento antaraghare nisīdati, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: āpadāsu,


pli: ummattakassa,


pli: ādikammikassāti.


pli: Aṭṭhamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Sekhiyakaṇḍa


pli: Parimaṇḍalavagga


pli: 9. Ukkhittakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhū ukkhittakāya antaraghare gacchanti …pe….


pli: “Na ukkhittakāya antaraghare gamissāmīti sikkhā karaṇīyā”ti.


pli: Na ukkhittakāya antaraghare gantabbaṁ.


pli: Yo anādariyaṁ paṭicca ekato vā ubhato vā ukkhipitvā antaraghare gacchati, āpatti dukkaṭassa.


pli: Anāpatti—


pli: asañcicca,


pli: assatiyā,


pli: ajānantassa,


pli: gilānassa,


pli: āpadāsu


pli: ummattakassa,


pli: ādikammikassāti.


pli: Navamasikkhāpadaṁ niṭṭhitaṁ.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 1. Sukkavissaṭṭhisikkhāpada


pli: Ime kho panāyasmanto terasa saṅghādisesā dhammā uddesaṁ āgacchanti.


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena āyasmā seyyasako anabhirato brahmacariyaṁ carati.


pli: So tena kiso hoti lūkho dubbaṇṇo uppaṇḍuppaṇḍukajāto dhamanisanthatagatto.


pli: Addasa kho āyasmā udāyī āyasmantaṁ seyyasakaṁ kisaṁ lūkhaṁ dubbaṇṇaṁ uppaṇḍuppaṇḍukajātaṁ dhamanisanthatagattaṁ. Disvāna āyasmantaṁ seyyasakaṁ etadavoca—


pli: “kissa tvaṁ, āvuso seyyasaka, kiso lūkho dubbaṇṇo uppaṇḍuppaṇḍukajāto dhamanisanthatagatto?


pli: Kacci no tvaṁ, āvuso seyyasaka, anabhirato brahmacariyaṁ carasī”ti?


pli: “Evamāvuso”ti.


pli: “Tena hi tvaṁ, āvuso seyyasaka, yāvadatthaṁ bhuñja yāvadatthaṁ supa yāvadatthaṁ nhāya.


pli: Yāvadatthaṁ bhuñjitvā yāvadatthaṁ supitvā yāvadatthaṁ nhāyitvā yadā te anabhirati uppajjati rāgo cittaṁ anuddhaṁseti tadā hatthena upakkamitvā asuciṁ mocehī”ti.


pli: “Kiṁ nu kho, āvuso, kappati evarūpaṁ kātun”ti?


pli: “Āma, āvuso. Ahampi evaṁ karomī”ti.


pli: Atha kho āyasmā seyyasako yāvadatthaṁ bhuñji yāvadatthaṁ supi yāvadatthaṁ nhāyi.


pli: Yāvadatthaṁ bhuñjitvā yāvadatthaṁ supitvā yāvadatthaṁ nhāyitvā yadā anabhirati uppajjati rāgo cittaṁ anuddhaṁseti tadā hatthena upakkamitvā asuciṁ mocesi.


pli: Atha kho āyasmā seyyasako aparena samayena vaṇṇavā ahosi pīṇindriyo pasannamukhavaṇṇo vippasannachavivaṇṇo.


pli: Atha kho āyasmato seyyasakassa sahāyakā bhikkhū āyasmantaṁ seyyasakaṁ etadavocuṁ—


pli: “pubbe kho tvaṁ, āvuso seyyasaka, kiso ahosi lūkho dubbaṇṇo uppaṇḍuppaṇḍukajāto dhamanisanthatagatto.


pli: So dāni tvaṁ etarahi vaṇṇavā pīṇindriyo pasannamukhavaṇṇo vippasannachavivaṇṇo.


pli: Kiṁ nu kho tvaṁ, āvuso seyyasaka, bhesajjaṁ karosī”ti?


pli: “Na kho ahaṁ, āvuso, bhesajjaṁ karomi.


pli: Api cāhaṁ yāvadatthaṁ bhuñjāmi yāvadatthaṁ supāmi yāvadatthaṁ nhāyāmi.


pli: Yāvadatthaṁ bhuñjitvā yāvadatthaṁ supitvā yāvadatthaṁ nhāyitvā yadā me anabhirati uppajjati rāgo cittaṁ anuddhaṁseti tadā hatthena upakkamitvā asuciṁ mocemī”ti.


pli: “Kiṁ pana tvaṁ, āvuso seyyasaka, yeneva hatthena saddhādeyyaṁ bhuñjasi teneva hatthena upakkamitvā asuciṁ mocesī”ti?


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma āyasmā seyyasako hatthena upakkamitvā asuciṁ mocessatī”ti.


pli: Atha kho te bhikkhū āyasmantaṁ seyyasakaṁ anekapariyāyena vigarahitvā bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe bhikkhusaṅghaṁ sannipātāpetvā āyasmantaṁ seyyasakaṁ paṭipucchi—


pli: “saccaṁ kira tvaṁ, seyyasaka, hatthena upakkamitvā asuciṁ mocesī”ti?


pli: “Saccaṁ, bhagavā”ti.


pli: Vigarahi buddho bhagavā—


pli: “ananucchavikaṁ, moghapurisa, ananulomikaṁ appatirūpaṁ assāmaṇakaṁ akappiyaṁ akaraṇīyaṁ.


pli: Kathañhi nāma tvaṁ, moghapurisa, hatthena upakkamitvā asuciṁ mocessasi.


pli: Nanu mayā, moghapurisa, anekapariyāyena virāgāya dhammo desito no sarāgāya,


pli: visaññogāya dhammo desito no saññogāya,


pli: anupādānāya dhammo desito no saupādānāya.


pli: Tattha nāma tvaṁ, moghapurisa, mayā virāgāya dhamme desite sarāgāya cetessasi, visaññogāya dhamme desite saññogāya cetessasi, anupādānāya dhamme desite saupādānāya cetessasi.


pli: Nanu mayā, moghapurisa, anekapariyāyena rāgavirāgāya dhammo desito, madanimmadanāya pipāsavinayāya ālayasamugghātāya vaṭṭupacchedāya taṇhākkhayāya virāgāya nirodhāya nibbānāya dhammo desito?


pli: Nanu mayā, moghapurisa, anekapariyāyena kāmānaṁ pahānaṁ akkhātaṁ, kāmasaññānaṁ pariññā akkhātā, kāmapipāsānaṁ paṭivinayo akkhāto, kāmavitakkānaṁ samugghāto akkhāto, kāmapariḷāhānaṁ vūpasamo akkhāto?


pli: Netaṁ, moghapurisa, appasannānaṁ vā pasādāya, pasannānaṁ vā bhiyyobhāvāya.


pli: Atha khvetaṁ, moghapurisa, appasannānañceva appasādāya, pasannānañca ekaccānaṁ aññathattāyā”ti.


pli: Atha kho bhagavā āyasmantaṁ seyyasakaṁ anekapariyāyena vigarahitvā dubbharatāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: Evañcidaṁ bhagavatā bhikkhūnaṁ sikkhāpadaṁ paññattaṁ hoti.


pli: Tena kho pana samayena bhikkhū paṇītabhojanāni bhuñjitvā muṭṭhassatī asampajānā niddaṁ okkamanti.


pli: Tesaṁ muṭṭhassatīnaṁ asampajānānaṁ niddaṁ okkamantānaṁ supinantena asuci muccati.


pli: Tesaṁ kukkuccaṁ ahosi—


pli: “bhagavatā sikkhāpadaṁ paññattaṁ—


pli: Amhākañca supinantena asuci muccati.


pli: Atthi cettha cetanā labbhati.


pli: Kacci nu kho mayaṁ saṅghādisesaṁ āpattiṁ āpannā”ti?


pli: Bhagavato etamatthaṁ ārocesuṁ.


pli: “Atthesā, bhikkhave, cetanā;


pli: sā ca kho abbohārikāti.


pli: Evañca pana, bhikkhave, imaṁ sikkhāpadaṁ uddiseyyātha—


pli: “Sañcetanikā sukkavissaṭṭhi aññatra supinantā saṅghādiseso”ti.


pli: Sañcetanikāti


pli: jānanto sañjānanto cecca abhivitaritvā vītikkamo.


pli: Sukkanti


pli: dasa sukkāni—


pli: nīlaṁ pītakaṁ lohitakaṁ odātaṁ takkavaṇṇaṁ dakavaṇṇaṁ telavaṇṇaṁ khīravaṇṇaṁ dadhivaṇṇaṁ sappivaṇṇaṁ.


pli: Vissaṭṭhīti


pli: ṭhānato cāvanā vuccati vissaṭṭhīti.


pli: Aññatra supinantāti


pli: ṭhapetvā supinantaṁ.


pli: Saṅghādisesoti


pli: saṅghova tassā āpattiyā parivāsaṁ deti, mūlāya paṭikassati, mānattaṁ deti, abbheti; na sambahulā, na ekapuggalo. Tena vuccati—“saṅghādiseso”ti.


pli: Tasseva āpattinikāyassa nāmakammaṁ adhivacanaṁ. Tenapi vuccati—“saṅghādiseso”ti.


pli: Ajjhattarūpe moceti,


pli: bahiddhārūpe moceti,


pli: ajjhattabahiddhārūpe moceti,


pli: ākāse kaṭiṁ kampento moceti;


pli: rāgūpatthambhe moceti,


pli: vaccūpatthambhe moceti,


pli: passāvūpatthambhe moceti,


pli: vātūpatthambhe moceti,


pli: uccāliṅgapāṇakadaṭṭhūpatthambhe moceti;


pli: ārogyatthāya moceti,


pli: sukhatthāya moceti,


pli: bhesajjatthāya moceti,


pli: dānatthāya moceti,


pli: puññatthāya moceti,


pli: yaññatthāya moceti,


pli: saggatthāya moceti,


pli: bījatthāya moceti,


pli: vīmaṁsatthāya moceti,


pli: davatthāya moceti;


pli: nīlaṁ moceti,


pli: pītakaṁ moceti,


pli: lohitakaṁ moceti,


pli: odātaṁ moceti,


pli: takkavaṇṇaṁ moceti,


pli: dakavaṇṇaṁ moceti,


pli: telavaṇṇaṁ moceti,


pli: khīravaṇṇaṁ moceti,


pli: dadhivaṇṇaṁ moceti,


pli: sappivaṇṇaṁ moceti.


pli: Ajjhattarūpeti


pli: ajjhattaṁ upādinne rūpe.


pli: Bahiddhārūpeti


pli: bahiddhā upādinne vā anupādinne vā.


pli: Ajjhattabahiddhārūpeti


pli: tadubhaye.


pli: Ākāse kaṭiṁ kampentoti


pli: ākāse vāyamantassa aṅgajātaṁ kammaniyaṁ hoti.


pli: Rāgūpatthambheti


pli: rāgena pīḷitassa aṅgajātaṁ kammaniyaṁ hoti.


pli: Vaccūpatthambheti


pli: vaccena pīḷitassa aṅgajātaṁ kammaniyaṁ hoti.


pli: Passāvūpatthambheti


pli: passāvena pīḷitassa aṅgajātaṁ kammaniyaṁ hoti.


pli: Vātūpatthambheti


pli: vātena pīḷitassa aṅgajātaṁ kammaniyaṁ hoti.


pli: Uccāliṅgapāṇakadaṭṭhūpatthambheti


pli: uccāliṅgapāṇakadaṭṭhena aṅgajātaṁ kammaniyaṁ hoti.


pli: Ārogyatthāyāti


pli: arogo bhavissāmi.


pli: Sukhatthāyāti


pli: sukhaṁ vedanaṁ uppādessāmi.


pli: Bhesajjatthāyāti


pli: bhesajjaṁ bhavissati.


pli: Dānatthāyāti


pli: dānaṁ dassāmi.


pli: Puññatthāyāti


pli: puññaṁ bhavissati.


pli: Yaññatthāyāti


pli: yaññaṁ yajissāmi.


pli: Saggatthāyāti


pli: saggaṁ gamissāmi.


pli: Bījatthāyāti


pli: bījaṁ bhavissati.


pli: Vīmaṁsatthāyāti


pli: nīlaṁ bhavissati, pītakaṁ bhavissati, lohitakaṁ bhavissati, odātaṁ bhavissati, takkavaṇṇaṁ bhavissati, dakavaṇṇaṁ bhavissati, telavaṇṇaṁ bhavissati, khīravaṇṇaṁ bhavissati, dadhivaṇṇaṁ bhavissati, sappivaṇṇaṁ bhavissatīti.


pli: Davatthāyāti


pli: khiḍḍādhippāyo.


pli: Ajjhattarūpe ceteti upakkamati muccati, āpatti saṅghādisesassa.


pli: Bahiddhārūpe ceteti upakkamati muccati, āpatti saṅghādisesassa.


pli: Ajjhattabahiddhārūpe ceteti upakkamati muccati, āpatti saṅghādisesassa.


pli: Ākāse kaṭiṁ kampento ceteti upakkamati muccati, āpatti saṅghādisesassa.


pli: Rāgūpatthambhe ceteti upakkamati muccati, āpatti saṅghādisesassa.


pli: Vaccūpatthambhe ceteti upakkamati muccati, āpatti saṅghādisesassa.


pli: Passāvūpatthambhe ceteti upakkamati muccati, āpatti saṅghādisesassa.


pli: Vātūpatthambhe ceteti upakkamati muccati, āpatti saṅghādisesassa.


pli: Uccāliṅgapāṇakadaṭṭhūpatthambhe ceteti upakkamati muccati, āpatti saṅghādisesassa.


pli: Ārogyatthāya ceteti upakkamati muccati, āpatti saṅghādisesassa.


pli: Sukhatthāya …pe…


pli: bhesajjatthāya …


pli: dānatthāya …


pli: puññatthāya …


pli: yaññatthāya …


pli: saggatthāya …


pli: bījatthāya …


pli: vīmaṁsatthāya …


pli: davatthāya ceteti upakkamati muccati, āpatti saṅghādisesassa.


pli: Nīlaṁ ceteti upakkamati muccati, āpatti saṅghādisesassa.


pli: Pītakaṁ …


pli: lohitakaṁ …


pli: odātaṁ …


pli: takkavaṇṇaṁ …


pli: dakavaṇṇaṁ …


pli: telavaṇṇaṁ …


pli: khīravaṇṇaṁ …


pli: dadhivaṇṇaṁ …


pli: sappivaṇṇaṁ ceteti upakkamati muccati, āpatti saṅghādisesassa.


pli: Suddhikaṁ niṭṭhitaṁ.


pli: Ārogyatthañca sukhatthañca ceteti upakkamati muccati, āpatti saṅghādisesassa.


pli: Ārogyatthañca bhesajjatthañca …pe…


pli: ārogyatthañca dānatthañca …


pli: ārogyatthañca puññatthañca …


pli: ārogyatthañca yaññatthañca …


pli: ārogyatthañca saggatthañca …


pli: ārogyatthañca bījatthañca …


pli: ārogyatthañca vīmaṁsatthañca …


pli: ārogyatthañca davatthañca ceteti upakkamati muccati, āpatti saṅghādisesassa.


pli: Ekamūlakassa khaṇḍacakkaṁ niṭṭhitaṁ.


pli: Sukhatthañca bhesajjatthañca ceteti upakkamati muccati, āpatti saṅghādisesassa.


pli: Sukhatthañca dānatthañca …pe…


pli: sukhatthañca puññatthañca …


pli: sukhatthañca yaññatthañca …


pli: sukhatthañca saggatthañca …


pli: sukhatthañca bījatthañca …


pli: sukhatthañca vīmaṁsatthañca …


pli: sukhatthañca davatthañca ceteti upakkamati muccati, āpatti saṅghādisesassa.


pli: Sukhatthañca ārogyatthañca ceteti upakkamati muccati, āpatti saṅghādisesassa.


pli: Bhesajjatthañca dānatthañca …pe…


pli: bhesajjatthañca puññatthañca …


pli: bhesajjatthañca yaññatthañca …


pli: bhesajjatthañca saggatthañca …


pli: bhesajjatthañca bījatthañca …


pli: bhesajjatthañca vīmaṁsatthañca …


pli: bhesajjatthañca davatthañca ceteti upakkamati muccati, āpatti saṅghādisesassa.


pli: Bhesajjatthañca ārogyatthañca …pe…


pli: bhesajjatthañca sukhatthañca ceteti upakkamati muccati, āpatti saṅghādisesassa.


pli: Dānatthañca puññatthañca …pe…


pli: dānatthañca yaññatthañca …


pli: dānatthañca saggatthañca …


pli: dānatthañca bījatthañca …


pli: dānatthañca vīmaṁsatthañca …


pli: dānatthañca davatthañca ceteti upakkamati muccati, āpatti saṅghādisesassa.


pli: Dānatthañca ārogyatthañca …pe…


pli: dānatthañca sukhatthañca …


pli: dānatthañca bhesajjatthañca ceteti upakkamati muccati, āpatti saṅghādisesassa.


pli: Puññatthañca yaññatthañca …pe…


pli: puññatthañca saggatthañca …


pli: puññatthañca bījatthañca …


pli: puññatthañca vīmaṁsatthañca …


pli: puññatthañca davatthañca ceteti upakkamati muccati, āpatti saṅghādisesassa.


pli: Puññatthañca ārogyatthañca …pe…


pli: puññatthañca sukhatthañca …


pli: puññatthañca bhesajjatthañca …


pli: puññatthañca dānatthañca ceteti upakkamati muccati, āpatti saṅghādisesassa.


pli: Yaññatthañca saggatthañca …pe…


pli: yaññatthañca bījatthañca …


pli: yaññatthañca vīmaṁsatthañca …


pli: yaññatthañca davatthañca ceteti upakkamati muccati, āpatti saṅghādisesassa.


pli: Yaññatthañca ārogyatthañca …pe…


pli: yaññatthañca sukhatthañca …


pli: yaññatthañca bhesajjatthañca …


pli: yaññatthañca dānatthañca …


pli: yaññatthañca puññatthañca ceteti upakkamati muccati, āpatti saṅghādisesassa.


pli: Saggatthañca bījatthañca …pe…


pli: saggatthañca vīmaṁsatthañca …


pli: saggatthañca davatthañca ceteti upakkamati muccati, āpatti saṅghādisesassa.


pli: Saggatthañca ārogyatthañca …pe…


pli: saggatthañca sukhatthañca …


pli: saggatthañca bhesajjatthañca …


pli: saggatthañca dānatthañca …


pli: saggatthañca puññatthañca …


pli: saggatthañca yaññatthañca ceteti upakkamati muccati, āpatti saṅghādisesassa.


pli: Bījatthañca vīmaṁsatthañca …pe…


pli: bījatthañca davatthañca ceteti upakkamati muccati, āpatti saṅghādisesassa.


pli: Bījatthañca ārogyatthañca …pe…


pli: bījatthañca sukhatthañca …


pli: bījatthañca bhesajjatthañca …


pli: bījatthañca dānatthañca …


pli: bījatthañca puññatthañca …


pli: bījatthañca yaññatthañca …


pli: bījatthañca saggatthañca ceteti upakkamati muccati, āpatti saṅghādisesassa.


pli: Vīmaṁsatthañca davatthañca ceteti upakkamati muccati, āpatti saṅghādisesassa.


pli: Vīmaṁsatthañca ārogyatthañca …pe…


pli: vīmaṁsatthañca sukhatthañca …


pli: vīmaṁsatthañca bhesajjatthañca …


pli: vīmaṁsatthañca dānatthañca …


pli: vīmaṁsatthañca puññatthañca …


pli: vīmaṁsatthañca yaññatthañca …


pli: vīmaṁsatthañca saggatthañca …


pli: vīmaṁsatthañca bījatthañca ceteti upakkamati muccati, āpatti saṅghādisesassa.


pli: Davatthañca ārogyatthañca …pe…


pli: davatthañca sukhatthañca …


pli: davatthañca bhesajjatthañca …


pli: davatthañca dānatthañca …


pli: davatthañca puññatthañca …


pli: davatthañca yaññatthañca …


pli: davatthañca saggatthañca …


pli: davatthañca bījatthañca …


pli: davatthañca vīmaṁsatthañca ceteti upakkamati muccati, āpatti saṅghādisesassa.


pli: Ekamūlakassa baddhacakkaṁ niṭṭhitaṁ.


pli: Ārogyatthañca sukhatthañca bhesajjatthañca ceteti upakkamati muccati, āpatti saṅghādisesassa …pe…


pli: ārogyatthañca sukhatthañca davatthañca ceteti upakkamati muccati, āpatti saṅghādisesassa.


pli: Dumūlakassa khaṇḍacakkaṁ.


pli: Sukhatthañca bhesajjatthañca dānatthañca ceteti upakkamati muccati, āpatti saṅghādisesassa …pe…


pli: sukhatthañca bhesajjatthañca davatthañca …pe…


pli: sukhatthañca bhesajjatthañca ārogyatthañca ceteti upakkamati muccati, āpatti saṅghādisesassa.


pli: Dumūlakassa baddhacakkaṁ, saṅkhittaṁ.


pli: Vīmaṁsatthañca davatthañca ārogyatthañca ceteti upakkamati muccati, āpatti saṅghādisesassa …pe…


pli: vīmaṁsatthañca davatthañca bījatthañca ceteti upakkamati muccati, āpatti saṅghādisesassa.


pli: Dumūlakaṁ niṭṭhitaṁ.


pli: Timūlakampi catumūlakampi pañcamūlakampi chamūlakampi sattamūlakampi aṭṭhamūlakampi navamūlakampi evameva vitthāretabbaṁ.


pli: Idaṁ sabbamūlakaṁ.


pli: Ārogyatthañca sukhatthañca bhesajjatthañca dānatthañca puññatthañca yaññatthañca saggatthañca bījatthañca vīmaṁsatthañca davatthañca ceteti upakkamati muccati, āpatti saṅghādisesassa.


pli: Sabbamūlakaṁ niṭṭhitaṁ.


pli: Nīlañca pītakañca ceteti upakkamati muccati, āpatti saṅghādisesassa.


pli: Nīlañca lohitakañca …pe…


pli: nīlañca odātañca …


pli: nīlañca takkavaṇṇañca …


pli: nīlañca dakavaṇṇañca …


pli: nīlañca telavaṇṇañca …


pli: nīlañca khīravaṇṇañca …


pli: nīlañca dadhivaṇṇañca …


pli: nīlañca sappivaṇṇañca ceteti upakkamati muccati, āpatti saṅghādisesassa.


pli: Ekamūlakassa khaṇḍacakkaṁ niṭṭhitaṁ.


pli: Pītakañca lohitakañca ceteti upakkamati muccati, āpatti saṅghādisesassa.


pli: Pītakañca odātañca …pe…


pli: pītakañca takkavaṇṇañca …


pli: pītakañca dakavaṇṇañca …


pli: pītakañca telavaṇṇañca …


pli: pītakañca khīravaṇṇañca …


pli: pītakañca dadhivaṇṇañca …


pli: pītakañca sappivaṇṇañca ceteti upakkamati muccati, āpatti saṅghādisesassa.


pli: Pītakañca nīlañca ceteti upakkamati muccati, āpatti saṅghādisesassa.


pli: Ekamūlakassa baddhacakkaṁ.


pli: Lohitakañca odātañca ceteti upakkamati muccati, āpatti saṅghādisesassa.


pli: Lohitakañca takkavaṇṇañca …pe…


pli: lohitakañca dakavaṇṇañca …


pli: lohitakañca telavaṇṇañca …


pli: lohitakañca khīravaṇṇañca …


pli: lohitakañca dadhivaṇṇañca …


pli: lohitakañca sappivaṇṇañca ceteti upakkamati muccati, āpatti saṅghādisesassa.


pli: Lohitakañca nīlañca …pe…


pli: lohitakañca pītakañca ceteti upakkamati muccati, āpatti saṅghādisesassa.


pli: Odātañca takkavaṇṇañca …pe…


pli: odātañca dakavaṇṇañca …


pli: odātañca telavaṇṇañca …


pli: odātañca khīravaṇṇañca …


pli: odātañca dadhivaṇṇañca …


pli: odātañca sappivaṇṇañca ceteti upakkamati muccati, āpatti saṅghādisesassa.


pli: Odātañca nīlañca …pe…


pli: odātañca pītakañca …


pli: odātañca lohitakañca ceteti upakkamati muccati, āpatti saṅghādisesassa.


pli: Takkavaṇṇañca dakavaṇṇañca …pe…


pli: takkavaṇṇañca telavaṇṇañca …


pli: takkavaṇṇañca khīravaṇṇañca …


pli: takkavaṇṇañca dadhivaṇṇañca …


pli: takkavaṇṇañca sappivaṇṇañca ceteti upakkamati muccati, āpatti saṅghādisesassa.


pli: Takkavaṇṇañca nīlañca …pe…


pli: takkavaṇṇañca pītakañca …


pli: takkavaṇṇañca lohitakañca …


pli: takkavaṇṇañca odātañca ceteti upakkamati muccati, āpatti saṅghādisesassa.


pli: Dakavaṇṇañca telavaṇṇañca …pe…


pli: dakavaṇṇañca khīravaṇṇañca …


pli: dakavaṇṇañca dadhivaṇṇañca …


pli: dakavaṇṇañca sappivaṇṇañca ceteti upakkamati muccati, āpatti saṅghādisesassa.


pli: Dakavaṇṇañca nīlañca …pe…


pli: dakavaṇṇañca pītakañca …


pli: dakavaṇṇañca lohitakañca …


pli: dakavaṇṇañca odātañca …


pli: dakavaṇṇañca takkavaṇṇañca ceteti upakkamati muccati, āpatti saṅghādisesassa.


pli: Telavaṇṇañca khīravaṇṇañca …pe…


pli: telavaṇṇañca dadhivaṇṇañca …


pli: telavaṇṇañca sappivaṇṇañca ceteti upakkamati muccati, āpatti saṅghādisesassa.


pli: Telavaṇṇañca nīlañca …pe…


pli: telavaṇṇañca pītakañca …


pli: telavaṇṇañca lohitakañca …


pli: telavaṇṇañca odātañca …


pli: telavaṇṇañca takkavaṇṇañca …


pli: telavaṇṇañca dakavaṇṇañca ceteti upakkamati muccati, āpatti saṅghādisesassa.


pli: Khīravaṇṇañca dadhivaṇṇañca …pe…


pli: khīravaṇṇañca sappivaṇṇañca ceteti upakkamati muccati, āpatti saṅghādisesassa.


pli: Khīravaṇṇañca nīlañca …pe…


pli: khīravaṇṇañca pītakañca …


pli: khīravaṇṇañca lohitakañca …


pli: khīravaṇṇañca odātañca …


pli: khīravaṇṇañca takkavaṇṇañca …


pli: khīravaṇṇañca dakavaṇṇañca …


pli: khīravaṇṇañca telavaṇṇañca ceteti upakkamati muccati, āpatti saṅghādisesassa.


pli: Dadhivaṇṇañca sappivaṇṇañca ceteti upakkamati muccati, āpatti saṅghādisesassa.


pli: Dadhivaṇṇañca nīlañca …pe…


pli: dadhivaṇṇañca pītakañca …


pli: dadhivaṇṇañca lohitakañca …


pli: dadhivaṇṇañca odātañca …


pli: dadhivaṇṇañca takkavaṇṇañca …


pli: dadhivaṇṇañca dakavaṇṇañca …


pli: dadhivaṇṇañca telavaṇṇañca …


pli: dadhivaṇṇañca khīravaṇṇañca ceteti upakkamati muccati, āpatti saṅghādisesassa.


pli: Sappivaṇṇañca nīlañca ceteti upakkamati muccati, āpatti saṅghādisesassa.


pli: Sappivaṇṇañca pītakañca …pe…


pli: sappivaṇṇañca lohitakañca …


pli: sappivaṇṇañca odātañca …


pli: sappivaṇṇañca takkavaṇṇañca …


pli: sappivaṇṇañca dakavaṇṇañca …


pli: sappivaṇṇañca telavaṇṇañca …


pli: sappivaṇṇañca khīravaṇṇañca …


pli: sappivaṇṇañca dadhivaṇṇañca ceteti upakkamati muccati, āpatti saṅghādisesassa.


pli: Ekamūlakassa baddhacakkaṁ niṭṭhitaṁ.


pli: Nīlañca pītakañca lohitakañca ceteti upakkamati muccati, āpatti saṅghādisesassa …pe…


pli: nīlañca pītakañca sappivaṇṇañca ceteti upakkamati muccati, āpatti saṅghādisesassa.


pli: Dumūlakassa khaṇḍacakkaṁ.


pli: Pītakañca lohitakañca odātañca ceteti upakkamati muccati, āpatti saṅghādisesassa …pe…


pli: pītakañca lohitakañca sappivaṇṇañca …pe…


pli: pītakañca lohitakañca nīlañca ceteti upakkamati muccati, āpatti saṅghādisesassa.


pli: Dumūlakassa baddhacakkaṁ, saṅkhittaṁ.


pli: Dadhivaṇṇañca sappivaṇṇañca nīlañca ceteti upakkamati muccati, āpatti saṅghādisesassa …pe…


pli: dadhivaṇṇañca sappivaṇṇañca khīravaṇṇañca ceteti upakkamati muccati, āpatti saṅghādisesassa.


pli: Dumūlakaṁ niṭṭhitaṁ.


pli: Timūlakampi catumūlakampi pañcamūlakampi chamūlakampi sattamūlakampi aṭṭhamūlakampi navamūlakampi evameva vitthāretabbaṁ.


pli: Idaṁ sabbamūlakaṁ.


pli: Nīlañca pītakañca lohitakañca odātañca takkavaṇṇañca dakavaṇṇañca telavaṇṇañca khīravaṇṇañca dadhivaṇṇañca sappivaṇṇañca ceteti upakkamati muccati, āpatti saṅghādisesassa.


pli: Sabbamūlakaṁ niṭṭhitaṁ.


pli: Ārogyatthañca nīlañca ceteti upakkamati muccati, āpatti saṅghādisesassa.


pli: Ārogyatthañca sukhatthañca nīlañca pītakañca ceteti upakkamati muccati, āpatti saṅghādisesassa.


pli: Ārogyatthañca sukhatthañca bhesajjatthañca nīlañca pītakañca lohitakañca ceteti upakkamati muccati, āpatti saṅghādisesassa.


pli: (Ubhatovaḍḍhakaṁ evameva vaḍḍhetabbaṁ.)


pli: Ārogyatthañca sukhatthañca bhesajjatthañca dānatthañca puññatthañca yaññatthañca saggatthañca bījatthañca vīmaṁsatthañca davatthañca nīlañca pītakañca lohitakañca odātañca takkavaṇṇañca dakavaṇṇañca telavaṇṇañca khīravaṇṇañca dadhivaṇṇañca sappivaṇṇañca ceteti upakkamati muccati, āpatti saṅghādisesassa.


pli: Missakacakkaṁ niṭṭhitaṁ.


pli: Nīlaṁ mocessāmīti ceteti upakkamati pītakaṁ muccati, āpatti saṅghādisesassa.


pli: Nīlaṁ mocessāmīti ceteti upakkamati lohitakaṁ …pe…


pli: odātaṁ …


pli: takkavaṇṇaṁ …


pli: dakavaṇṇaṁ …


pli: telavaṇṇaṁ …


pli: khīravaṇṇaṁ …


pli: dadhivaṇṇaṁ …


pli: sappivaṇṇaṁ muccati, āpatti saṅghādisesassa.


pli: Khaṇḍacakkaṁ niṭṭhitaṁ.


pli: Pītakaṁ mocessāmīti ceteti upakkamati lohitakaṁ muccati, āpatti saṅghādisesassa.


pli: Pītakaṁ mocessāmīti ceteti upakkamati odātaṁ …pe…


pli: sappivaṇṇaṁ …


pli: nīlaṁ muccati, āpatti saṅghādisesassa.


pli: Baddhacakkamūlaṁ saṅkhittaṁ.


pli: (…) Sappivaṇṇaṁ mocessāmīti ceteti upakkamati nīlaṁ muccati, āpatti saṅghādisesassa.


pli: Sappivaṇṇaṁ mocessāmīti ceteti upakkamati pītakaṁ …pe…


pli: lohitakaṁ …


pli: dadhivaṇṇaṁ muccati, āpatti saṅghādisesassa.


pli: Kucchicakkaṁ niṭṭhitaṁ.


pli: Pītakaṁ mocessāmīti ceteti upakkamati nīlaṁ muccati, āpatti saṅghādisesassa.


pli: Lohitakaṁ …pe…


pli: odātaṁ …


pli: takkavaṇṇaṁ …


pli: dakavaṇṇaṁ …


pli: telavaṇṇaṁ …


pli: khīravaṇṇaṁ …


pli: dadhivaṇṇaṁ …


pli: sappivaṇṇaṁ mocessāmīti ceteti upakkamati nīlaṁ muccati, āpatti saṅghādisesassa.


pli: Piṭṭhicakkassa paṭhamaṁ gamanaṁ niṭṭhitaṁ.


pli: Lohitakaṁ mocessāmīti ceteti upakkamati pītakaṁ muccati, āpatti saṅghādisesassa.


pli: Odātaṁ …pe…


pli: sappivaṇṇaṁ …


pli: nīlaṁ mocessāmīti ceteti upakkamati pītakaṁ muccati, āpatti saṅghādisesassa.


pli: Piṭṭhicakkassa dutiyaṁ gamanaṁ niṭṭhitaṁ.


pli: Odātaṁ mocessāmīti ceteti upakkamati lohitakaṁ muccati, āpatti saṅghādisesassa.


pli: Takkavaṇṇaṁ …pe…


pli: nīlaṁ …


pli: pītakaṁ mocessāmīti ceteti upakkamati lohitakaṁ muccati, āpatti saṅghādisesassa.


pli: Piṭṭhicakkassa tatiyaṁ gamanaṁ niṭṭhitaṁ.


pli: Takkavaṇṇaṁ mocessāmīti ceteti upakkamati odātaṁ muccati, āpatti saṅghādisesassa.


pli: Dakavaṇṇaṁ …pe…


pli: telavaṇṇaṁ …


pli: khīravaṇṇaṁ …


pli: dadhivaṇṇaṁ …


pli: pītakaṁ …


pli: lohitakaṁ mocessāmīti ceteti upakkamati odātaṁ muccati, āpatti saṅghādisesassa.


pli: Piṭṭhicakkassa catutthaṁ gamanaṁ niṭṭhitaṁ.


pli: Dakavaṇṇaṁ mocessāmīti ceteti upakkamati takkavaṇṇaṁ muccati, āpatti saṅghādisesassa.


pli: Telavaṇṇaṁ …pe…


pli: sappivaṇṇaṁ …


pli: lohitakaṁ …


pli: odātaṁ mocessāmīti ceteti upakkamati takkavaṇṇaṁ muccati, āpatti saṅghādisesassa.


pli: Piṭṭhicakkassa pañcamaṁ gamanaṁ niṭṭhitaṁ.


pli: Telavaṇṇaṁ mocessāmīti ceteti upakkamati dakavaṇṇaṁ muccati, āpatti saṅghādisesassa.


pli: Khīravaṇṇaṁ …pe…


pli: nīlaṁ …


pli: odātaṁ …


pli: takkavaṇṇaṁ mocessāmīti ceteti upakkamati dakavaṇṇaṁ muccati, āpatti saṅghādisesassa.


pli: Piṭṭhicakkassa chaṭṭhaṁ gamanaṁ niṭṭhitaṁ.


pli: Khīravaṇṇaṁ mocessāmīti ceteti upakkamati telavaṇṇaṁ muccati, āpatti saṅghādisesassa.


pli: Dadhivaṇṇaṁ …pe…


pli: pītakaṁ …


pli: takkavaṇṇaṁ …


pli: dakavaṇṇaṁ mocessāmīti ceteti upakkamati telavaṇṇaṁ muccati, āpatti saṅghādisesassa.


pli: Piṭṭhicakkassa sattamaṁ gamanaṁ niṭṭhitaṁ.


pli: Dadhivaṇṇaṁ mocessāmīti ceteti upakkamati khīravaṇṇaṁ muccati, āpatti saṅghādisesassa.


pli: Sappivaṇṇaṁ …pe…


pli: lohitakaṁ …


pli: dakavaṇṇaṁ …


pli: telavaṇṇaṁ mocessāmīti ceteti upakkamati khīravaṇṇaṁ muccati, āpatti saṅghādisesassa.


pli: Piṭṭhicakkassa aṭṭhamaṁ gamanaṁ niṭṭhitaṁ.


pli: Sappivaṇṇaṁ mocessāmīti ceteti upakkamati dadhivaṇṇaṁ muccati, āpatti saṅghādisesassa.


pli: Nīlaṁ …pe…


pli: odātaṁ …


pli: telavaṇṇaṁ …


pli: khīravaṇṇaṁ mocessāmīti ceteti upakkamati dadhivaṇṇaṁ muccati, āpatti saṅghādisesassa.


pli: Piṭṭhicakkassa navamaṁ gamanaṁ niṭṭhitaṁ.


pli: Nīlaṁ mocessāmīti ceteti upakkamati sappivaṇṇaṁ muccati, āpatti saṅghādisesassa.


pli: Pītakaṁ …pe…


pli: takkavaṇṇaṁ …


pli: khīravaṇṇaṁ …


pli: dadhivaṇṇaṁ mocessāmīti ceteti upakkamati sappivaṇṇaṁ muccati, āpatti saṅghādisesassa.


pli: Piṭṭhicakkassa dasamaṁ gamanaṁ niṭṭhitaṁ.


pli: Piṭṭhicakkaṁ niṭṭhitaṁ.


pli: Ceteti upakkamati muccati, āpatti saṅghādisesassa.


pli: Ceteti upakkamati na muccati, āpatti thullaccayassa.


pli: Ceteti na upakkamati muccati, anāpatti.


pli: Ceteti na upakkamati na muccati, anāpatti.


pli: Na ceteti upakkamati muccati, anāpatti.


pli: Na ceteti upakkamati na muccati, anāpatti.


pli: Na ceteti na upakkamati muccati, anāpatti.


pli: Na ceteti na upakkamati na muccati, anāpatti.


pli: Anāpatti—


pli: supinantena,


pli: namocanādhippāyassa,


pli: ummattakassa,


pli: khittacittassa,


pli: vedanāṭṭassa,


pli: ādikammikassāti.


pli: 1.1. Vinītavatthuuddānagāthā


pli: Supinoccārapassāvo,


pli: vitakkuṇhodakena ca;


pli: Bhesajjaṁ kaṇḍuvaṁ maggo,


pli: vatthi jantāgharupakkamo.


pli: Sāmaṇero ca sutto ca,


pli: ūru muṭṭhinā pīḷayi;


pli: Ākāse thambhaṁ nijjhāyi,


pli: chiddaṁ kaṭṭhena ghaṭṭayi.


pli: Soto udañjalaṁ dhāvaṁ,


pli: pupphāvaliyaṁ pokkharaṁ;


pli: Vālikā kaddamusseko,


pli: sayanaṅguṭṭhakena cāti.


pli: 1.2. Vinītavatthu


pli: Tena kho pana samayena aññatarassa bhikkhuno supinantena asuci mucci.


pli: Tassa kukkuccaṁ ahosi—


pli: “bhagavatā sikkhāpadaṁ paññattaṁ, kacci nu kho ahaṁ saṅghādisesaṁ āpattiṁ āpanno”ti?


pli: Bhagavato etamatthaṁ ārocesi.


pli: “Anāpatti, bhikkhu, supinantenā”ti.


pli: Tena kho pana samayena aññatarassa bhikkhuno uccāraṁ karontassa asuci mucci.


pli: Tassa kukkuccaṁ ahosi …pe…


pli: “kiṁcitto tvaṁ, bhikkhū”ti?


pli: “Nāhaṁ, bhagavā, mocanādhippāyo”ti.


pli: Tena kho pana samayena aññatarassa bhikkhuno passāvaṁ karontassa asuci mucci.


pli: Tena kho pana samayena aññatarassa bhikkhuno kāmavitakkaṁ vitakkentassa asuci mucci.


pli: “anāpatti, bhikkhu, vitakkentassā”ti.


pli: Tena kho pana samayena aññatarassa bhikkhuno uṇhodakena nhāyantassa asuci mucci.


pli: Tena kho pana samayena aññatarassa bhikkhuno mocanādhippāyassa uṇhodakena nhāyantassa asuci mucci.


pli: “āpattiṁ tvaṁ, bhikkhu, āpanno saṅghādisesan”ti.


pli: Tena kho pana samayena aññatarassa bhikkhuno mocanādhippāyassa uṇhodakena nhāyantassa asuci na mucci.


pli: “anāpatti, bhikkhu, saṅghādisesassa;


pli: āpatti thullaccayassā”ti.


pli: Tena kho pana samayena aññatarassa bhikkhuno aṅgajāte vaṇo hoti.


pli: Bhesajjena ālimpentassa asuci mucci.


pli: Mocanādhippāyassa bhesajjena ālimpentassa asuci mucci …pe…


pli: asuci na mucci.


pli: Tena kho pana samayena aññatarassa bhikkhuno aṇḍaṁ kaṇḍuvantassa asuci mucci.


pli: Tassa kukkuccaṁ ahosi …pe…


pli: Tena kho pana samayena aññatarassa bhikkhuno mocanādhippāyassa aṇḍaṁ kaṇḍuvantassa asuci mucci …pe…


pli: Tena kho pana samayena aññatarassa bhikkhuno maggaṁ gacchantassa asuci mucci.


pli: Tena kho pana samayena aññatarassa bhikkhuno mocanādhippāyassa maggaṁ gacchantassa asuci mucci …pe…


pli: Tena kho pana samayena aññatarassa bhikkhuno vatthiṁ gahetvā passāvaṁ karontassa asuci mucci.


pli: Tena kho pana samayena aññatarassa bhikkhuno mocanādhippāyassa vatthiṁ gahetvā passāvaṁ karontassa asuci mucci …pe…


pli: Tena kho pana samayena aññatarassa bhikkhuno jantāghare udaravaṭṭiṁ tāpentassa asuci mucci.


pli: Tena kho pana samayena aññatarassa bhikkhuno mocanādhippāyassa jantāghare udaravaṭṭiṁ tāpentassa asuci mucci …pe…


pli: Tena kho pana samayena aññatarassa bhikkhuno jantāghare upajjhāyassa piṭṭhiparikammaṁ karontassa asuci mucci.


pli: Tena kho pana samayena aññatarassa bhikkhuno mocanādhippāyassa jantāghare upajjhāyassa piṭṭhiparikammaṁ karontassa asuci mucci …pe…


pli: “anāpatti, bhikkhu, saṅghādisesassa;


pli: āpatti thullaccayassā”ti.


pli: Tena kho pana samayena aññatarassa bhikkhuno ūruṁ ghaṭṭāpentassa asuci mucci.


pli: Tena kho pana samayena aññatarassa bhikkhuno mocanādhippāyassa ūruṁ ghaṭṭāpentassa asuci mucci …pe…


pli: Tena kho pana samayena aññataro bhikkhu mocanādhippāyo aññataraṁ sāmaṇeraṁ etadavoca—


pli: “ehi me tvaṁ, āvuso sāmaṇera, aṅgajātaṁ gaṇhāhī”ti.


pli: So tassa aṅgajātaṁ aggahesi.


pli: Tasseva asuci mucci.


pli: Tassa kukkuccaṁ ahosi …pe…


pli: “āpattiṁ tvaṁ, bhikkhu, āpanno saṅghādisesan”ti.


pli: Tena kho pana samayena aññataro bhikkhu suttassa sāmaṇerassa aṅgajātaṁ aggahesi.


pli: āpatti dukkaṭassā”ti.


pli: Tena kho pana samayena aññatarassa bhikkhuno mocanādhippāyassa ūrūhi aṅgajātaṁ pīḷentassa asuci mucci …pe…


pli: asuci na mucci.


pli: Tena kho pana samayena aññatarassa bhikkhuno mocanādhippāyassa muṭṭhinā aṅgajātaṁ pīḷentassa asuci mucci …pe…


pli: Tena kho pana samayena aññatarassa bhikkhuno mocanādhippāyassa ākāse kaṭiṁ kampentassa asuci mucci …pe…


pli: Tena kho pana samayena aññatarassa bhikkhuno kāyaṁ thambhentassa asuci mucci.


pli: Tena kho pana samayena aññatarassa bhikkhuno mocanādhippāyassa kāyaṁ thambhentassa asuci mucci …pe…


pli: “anāpatti, bhikkhu, saṅghādisesassa;


pli: āpatti thullaccayassā”ti.


pli: Tena kho pana samayena aññataro bhikkhu sāratto mātugāmassa aṅgajātaṁ upanijjhāyi.


pli: Tassa asuci mucci.


pli: “anāpatti, bhikkhu, saṅghādisesassa.


pli: Na ca, bhikkhave, sārattena mātugāmassa aṅgajātaṁ upanijjhāyitabbaṁ.


pli: Yo upanijjhāyeyya, āpatti dukkaṭassā”ti.


pli: Tena kho pana samayena aññatarassa bhikkhuno mocanādhippāyassa tāḷacchiddaṁ aṅgajātaṁ pavesentassa asuci mucci …pe…


pli: Tassa kukkuccaṁ ahosi …pe…


pli: Tena kho pana samayena aññatarassa bhikkhuno mocanādhippāyassa kaṭṭhena aṅgajātaṁ ghaṭṭentassa asuci mucci …pe…


pli: Tena kho pana samayena aññatarassa bhikkhuno paṭisote nhāyantassa asuci mucci.


pli: Tena kho pana samayena aññatarassa bhikkhuno mocanādhippāyassa paṭisote nhāyantassa asuci mucci …pe…


pli: asuci na mucci.


pli: Tena kho pana samayena aññatarassa bhikkhuno udañjalaṁ kīḷantassa asuci mucci.


pli: Tena kho pana samayena aññatarassa bhikkhuno mocanādhippāyassa udañjalaṁ kīḷantassa asuci mucci …pe…


pli: Tena kho pana samayena aññatarassa bhikkhuno udake dhāvantassa asuci mucci.


pli: Tena kho pana samayena aññatarassa bhikkhuno mocanādhippāyassa udake dhāvantassa asuci mucci …pe…


pli: “anāpatti, bhikkhu, saṅghādisesassa;


pli: āpatti thullaccayassā”ti.


pli: Tena kho pana samayena aññatarassa bhikkhuno pupphāvaliyaṁ kīḷantassa asuci mucci.


pli: Tena kho pana samayena aññatarassa bhikkhuno mocanādhippāyassa pupphāvaliyaṁ kīḷantassa asuci mucci …pe…


pli: Tena kho pana samayena aññatarassa bhikkhuno pokkharavane dhāvantassa asuci mucci.


pli: Tena kho pana samayena aññatarassa bhikkhuno mocanādhippāyassa pokkharavane dhāvantassa asuci mucci …pe…


pli: Tena kho pana samayena aññatarassa bhikkhuno mocanādhippāyassa vālikaṁ aṅgajātaṁ pavesentassa asuci mucci …pe…


pli: Tena kho pana samayena aññatarassa bhikkhuno mocanādhippāyassa kaddamaṁ aṅgajātaṁ pavesentassa asuci mucci …pe…


pli: Tassa kukkuccaṁ ahosi …pe…


pli: Tena kho pana samayena aññatarassa bhikkhuno udakena aṅgajātaṁ osiñcantassa asuci mucci.


pli: Tena kho pana samayena aññatarassa bhikkhuno mocanādhippāyassa udakena aṅgajātaṁ osiñcantassa asuci mucci …pe…


pli: Tena kho pana samayena aññatarassa bhikkhuno mocanādhippāyassa sayane aṅgajātaṁ ghaṭṭentassa asuci mucci …pe…


pli: asuci na mucci.


pli: Tena kho pana samayena aññatarassa bhikkhuno mocanādhippāyassa aṅguṭṭhena aṅgajātaṁ ghaṭṭentassa asuci mucci …pe…


pli: Tassa kukkuccaṁ ahosi—


pli: “bhagavatā sikkhāpadaṁ paññattaṁ,


pli: kacci nu kho ahaṁ saṅghādisesaṁ āpattiṁ āpanno”ti?


pli: Bhagavato etamatthaṁ ārocesi.


pli: “Anāpatti, bhikkhu, saṅghādisesassa;


pli: āpatti thullaccayassā”ti.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 10. Saṅghabhedasikkhāpada


pli: Tena samayena buddho bhagavā rājagahe viharati veḷuvane kalandakanivāpe.


pli: Atha kho devadatto yena kokāliko kaṭamodakatissako khaṇḍadeviyā putto samuddadatto tenupasaṅkami; upasaṅkamitvā kokālikaṁ kaṭamodakatissakaṁ khaṇḍadeviyā puttaṁ samuddadattaṁ etadavoca—


pli: “etha mayaṁ, āvuso, samaṇassa gotamassa saṅghabhedaṁ karissāma cakkabhedan”ti.


pli: Evaṁ vutte, kokāliko devadattaṁ etadavoca—


pli: “samaṇo kho, āvuso, gotamo mahiddhiko mahānubhāvo.


pli: Kathaṁ mayaṁ samaṇassa gotamassa saṅghabhedaṁ karissāma cakkabhedan”ti?


pli: “Etha mayaṁ, āvuso, samaṇaṁ gotamaṁ upasaṅkamitvā pañca vatthūni yācissāma—


pli: ‘bhagavā, bhante, anekapariyāyena appicchassa santuṭṭhassa sallekhassa dhutassa pāsādikassa apacayassa vīriyārambhassa vaṇṇavādī.


pli: Imāni, bhante, pañca vatthūni anekapariyāyena appicchatāya santuṭṭhiyā sallekhāya dhutatāya pāsādikatāya apacayāya vīriyārambhāya saṁvattanti.


pli: Sādhu, bhante, bhikkhū


pli: yāvajīvaṁ āraññikā assu;


pli: yo gāmantaṁ osareyya, vajjaṁ naṁ phuseyya.


pli: Yāvajīvaṁ piṇḍapātikā assu;


pli: yo nimantanaṁ sādiyeyya, vajjaṁ naṁ phuseyya.


pli: Yāvajīvaṁ paṁsukūlikā assu;


pli: yo gahapaticīvaraṁ sādiyeyya, vajjaṁ naṁ phuseyya.


pli: Yāvajīvaṁ rukkhamūlikā assu;


pli: yo channaṁ upagaccheyya, vajjaṁ naṁ phuseyya.


pli: Yāvajīvaṁ macchamaṁsaṁ na khādeyyuṁ;


pli: yo macchamaṁsaṁ khādeyya, vajjaṁ naṁ phuseyyā’ti.


pli: Imāni samaṇo gotamo nānujānissati.


pli: Te mayaṁ imehi pañcahi vatthūhi janaṁ saññāpessāmāti.


pli: Sakkā kho, āvuso, imehi pañcahi vatthūhi samaṇassa gotamassa saṅghabhedo kātuṁ cakkabhedo.


pli: Lūkhapasannā hi, āvuso, manussā”ti.


pli: Atha kho devadatto sapariso yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi.


pli: Ekamantaṁ nisinno kho devadatto bhagavantaṁ etadavoca—


pli: “bhagavā, bhante, anekapariyāyena appicchassa …pe…


pli: vīriyārambhassa vaṇṇavādī.


pli: Imāni, bhante, pañca vatthūni anekapariyāyena appicchatāya …pe…


pli: vīriyārambhāya saṁvattanti.


pli: Sādhu, bhante, bhikkhū yāvajīvaṁ āraññikā assu;


pli: yo gāmantaṁ osareyya vajjaṁ naṁ phuseyya …pe…


pli: yāvajīvaṁ macchamaṁsaṁ na khādeyyuṁ, yo macchamaṁsaṁ khādeyya vajjaṁ naṁ phuseyyā”ti.


pli: “Alaṁ, devadatta,


pli: yo icchati āraññiko hotu, yo icchati gāmante viharatu;


pli: yo icchati piṇḍapātiko hotu, yo icchati nimantanaṁ sādiyatu;


pli: yo icchati paṁsukūliko hotu, yo icchati gahapaticīvaraṁ sādiyatu.


pli: Aṭṭhamāse kho mayā, devadatta, rukkhamūlasenāsanaṁ anuññātaṁ, tikoṭiparisuddhaṁ macchamaṁsaṁ—


pli: adiṭṭhaṁ asutaṁ aparisaṅkitan”ti.


pli: Atha kho devadatto—


pli: “na bhagavā imāni pañca vatthūni anujānātī”ti haṭṭho udaggo sapariso uṭṭhāyāsanā bhagavantaṁ abhivādetvā padakkhiṇaṁ katvā pakkāmi.


pli: Atha kho devadatto sapariso rājagahaṁ pavisitvā pañcahi vatthūhi janaṁ saññāpesi—


pli: “mayaṁ, āvuso, samaṇaṁ gotamaṁ upasaṅkamitvā pañca vatthūni yācimhā—


pli: ‘bhagavā, bhante, anekapariyāyena appicchassa santuṭṭhassa sallekhassa dhutassa pāsādikassa apacayassa vīriyārambhassa vaṇṇavādī.


pli: Imāni, bhante, pañca vatthūni anekapariyāyena appicchatāya santuṭṭhiyā sallekhāya dhutatāya pāsādikatāya apacayāya vīriyārambhāya saṁvattanti.


pli: yo gāmantaṁ osareyya, vajjaṁ naṁ phuseyya.


pli: Yāvajīvaṁ piṇḍapātikā assu;


pli: yo nimantanaṁ sādiyeyya, vajjaṁ naṁ phuseyya.


pli: Yāvajīvaṁ paṁsukūlikā assu;


pli: yo gahapaticīvaraṁ sādiyeyya, vajjaṁ naṁ phuseyya.


pli: Yāvajīvaṁ rukkhamūlikā assu;


pli: yo channaṁ upagaccheyya, vajjaṁ naṁ phuseyya.


pli: Yāvajīvaṁ macchamaṁsaṁ na khādeyyuṁ;


pli: yo macchamaṁsaṁ khādeyya, vajjaṁ naṁ phuseyyā’ti.


pli: Imāni samaṇo gotamo nānujānāti.


pli: Te mayaṁ imehi pañcahi vatthūhi samādāya vattāmā”ti.


pli: Tattha ye te manussā assaddhā appasannā dubbuddhino te evamāhaṁsu—


pli: “ime kho samaṇā sakyaputtiyā dhutā sallekhavuttino,


pli: samaṇo pana gotamo bāhulliko bāhullāya cetetī”ti.


pli: Ye pana te manussā saddhā pasannā paṇḍitā byattā buddhimanto te ujjhāyanti khiyyanti vipācenti—


pli: “kathañhi nāma devadatto bhagavato saṅghabhedāya parakkamissati cakkabhedāyā”ti.


pli: Assosuṁ kho bhikkhū tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma devadatto saṅghabhedāya parakkamissati cakkabhedāyā”ti.


pli: Atha kho te bhikkhū devadattaṁ anekapariyāyena vigarahitvā bhagavato etamatthaṁ ārocesuṁ …pe…


pli: “saccaṁ kira tvaṁ, devadatta, saṅghabhedāya parakkamasi cakkabhedāyā”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tvaṁ, moghapurisa, saṅghabhedāya parakkamissasi cakkabhedāya.


pli: Netaṁ, moghapurisa, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Yo pana bhikkhu samaggassa saṅghassa bhedāya parakkameyya, bhedanasaṁvattanikaṁ vā adhikaraṇaṁ samādāya paggayha tiṭṭheyya, so bhikkhu bhikkhūhi evamassa vacanīyo—


pli: ‘māyasmā samaggassa saṅghassa bhedāya parakkami, bhedanasaṁvattanikaṁ vā adhikaraṇaṁ samādāya paggayha aṭṭhāsi.


pli: Sametāyasmā saṅghena. Samaggo hi saṅgho sammodamāno avivadamāno ekuddeso phāsu viharatī’ti.


pli: Evañca so bhikkhu bhikkhūhi vuccamāno tatheva paggaṇheyya, so bhikkhu bhikkhūhi yāvatatiyaṁ samanubhāsitabbo tassa paṭinissaggāya.


pli: Yāvatatiyañce samanubhāsiyamāno taṁ paṭinissajjeyya, iccetaṁ kusalaṁ;


pli: no ce paṭinissajjeyya, saṅghādiseso”ti.


pli: Yo panāti


pli: yo yādiso …pe…


pli: bhikkhūti


pli: …pe… ayaṁ imasmiṁ atthe adhippeto bhikkhūti.


pli: Samaggo nāma saṅgho


pli: samānasaṁvāsako samānasīmāyaṁ ṭhito.


pli: Bhedāya parakkameyyāti—


pli: “kathaṁ ime nānā assu, vinā assu, vaggā assū”ti pakkhaṁ pariyesati, gaṇaṁ bandhati.


pli: Bhedanasaṁvattanikaṁ vā adhikaraṇanti


pli: aṭṭhārasabhedakaravatthūni.


pli: Samādāyāti


pli: Paggayhāti


pli: dīpeyya.


pli: Tiṭṭheyyāti


pli: na paṭinissajjeyya.


pli: So bhikkhūti


pli: yo so saṅghabhedako bhikkhu.


pli: Bhikkhūhīti


pli: aññehi bhikkhūhi. Ye passanti, ye suṇanti, tehi vattabbo—


pli: “māyasmā samaggassa saṅghassa bhedāya parakkami, bhedanasaṁvattanikaṁ vā adhikaraṇaṁ samādāya paggayha aṭṭhāsi.


pli: Sametāyasmā saṅghena.


pli: Samaggo hi saṅgho sammodamāno avivadamāno ekuddeso phāsu viharatī”ti.


pli: Dutiyampi vattabbo.


pli: Tatiyampi vattabbo.


pli: Sace paṭinissajjati, iccetaṁ kusalaṁ;


pli: no ce paṭinissajjati, āpatti dukkaṭassa.


pli: Sutvā na vadanti, āpatti dukkaṭassa.


pli: So bhikkhu saṅghamajjhampi ākaḍḍhitvā vattabbo—


pli: So bhikkhu samanubhāsitabbo—


pli: “evañca pana, bhikkhave, samanubhāsitabbo.


pli: Byattena bhikkhunā paṭibalena saṅgho ñāpetabbo—


pli: ‘Suṇātu me, bhante, saṅgho.


pli: Ayaṁ itthannāmo bhikkhu samaggassa saṅghassa bhedāya parakkamati.


pli: So taṁ vatthuṁ na paṭinissajjati.


pli: Yadi saṅghassa pattakallaṁ, saṅgho itthannāmaṁ bhikkhuṁ samanubhāseyya tassa vatthussa paṭinissaggāya.


pli: Esā ñatti.


pli: Suṇātu me, bhante, saṅgho.


pli: Saṅgho itthannāmaṁ bhikkhuṁ samanubhāsati tassa vatthussa paṭinissaggāya.


pli: Yassāyasmato khamati itthannāmassa bhikkhuno samanubhāsanā tassa vatthussa paṭinissaggāya, so tuṇhassa;


pli: yassa nakkhamati, so bhāseyya.


pli: Dutiyampi etamatthaṁ vadāmi …pe…


pli: tatiyampi etamatthaṁ vadāmi—


pli: suṇātu me, bhante, saṅgho.


pli: Samanubhaṭṭho saṅghena itthannāmo bhikkhu tassa vatthussa paṭinissaggāya.


pli: Khamati saṅghassa, tasmā tuṇhī,


pli: evametaṁ dhārayāmī’”ti.


pli: Ñattiyā dukkaṭaṁ,


pli: dvīhi kammavācāhi thullaccayā,


pli: Saṅghādisesaṁ ajjhāpajjantassa ñattiyā dukkaṭaṁ, dvīhi kammavācāhi thullaccayā paṭippassambhanti.


pli: Saṅghādisesoti


pli: …pe… tenapi vuccati saṅghādisesoti.


pli: Dhammakamme dhammakammasaññī na paṭinissajjati, āpatti saṅghādisesassa.


pli: Dhammakamme vematiko na paṭinissajjati, āpatti saṅghādisesassa.


pli: Dhammakamme adhammakammasaññī na paṭinissajjati, āpatti saṅghādisesassa.


pli: Adhammakamme dhammakammasaññī, āpatti dukkaṭassa.


pli: Adhammakamme vematiko, āpatti dukkaṭassa.


pli: Adhammakamme adhammakammasaññī, āpatti dukkaṭassa.


pli: Anāpatti—


pli: asamanubhāsantassa,


pli: paṭinissajjantassa,


pli: ummattakassa,


pli: khittacittassa,


pli: vedanāṭṭassa,


pli: ādikammikassāti.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 11. Bhedānuvattakasikkhāpada


pli: Tena samayena buddho bhagavā rājagahe viharati veḷuvane kalandakanivāpe.


pli: Tena kho pana samayena devadatto saṅghabhedāya parakkamati cakkabhedāya.


pli: Bhikkhū evamāhaṁsu—


pli: “adhammavādī devadatto, avinayavādī devadatto.


pli: Kathañhi nāma devadatto saṅghabhedāya parakkamissati cakkabhedāyā”ti.


pli: Evaṁ vutte, kokāliko kaṭamodakatissako khaṇḍadeviyā putto samuddadatto te bhikkhū etadavocuṁ—


pli: “māyasmanto evaṁ avacuttha.


pli: Dhammavādī devadatto, vinayavādī devadatto.


pli: Amhākañca devadatto chandañca ruciñca ādāya voharati jānāti no bhāsati amhākampetaṁ khamatī”ti.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma bhikkhū devadattassa saṅghabhedāya parakkamantassa anuvattakā bhavissanti vaggavādakā”ti.


pli: Atha kho te bhikkhū te anuvattake bhikkhū anekapariyāyena vigarahitvā bhagavato etamatthaṁ ārocesuṁ …pe…


pli: “saccaṁ kira, bhikkhave, bhikkhū devadattassa saṅghabhedāya parakkamantassa anuvattakā honti vaggavādakā”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma te, bhikkhave, moghapurisā devadattassa saṅghabhedāya parakkamantassa anuvattakā bhavissanti vaggavādakā.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Tasseva kho pana bhikkhussa bhikkhū honti anuvattakā vaggavādakā eko vā dve vā tayo vā. Te evaṁ vadeyyuṁ—


pli: ‘māyasmanto etaṁ bhikkhuṁ kiñci avacuttha.


pli: Dhammavādī ceso bhikkhu, vinayavādī ceso bhikkhu.


pli: Amhākañceso bhikkhu chandañca ruciñca ādāya voharati jānāti no bhāsati amhākampetaṁ khamatī’ti,


pli: te bhikkhū bhikkhūhi evamassu vacanīyā—


pli: ‘māyasmanto evaṁ avacuttha,


pli: na ceso bhikkhu dhammavādī, na ceso bhikkhu vinayavādī,


pli: māyasmantānampi saṅghabhedo ruccittha,


pli: sametāyasmantānaṁ saṅghena, samaggo hi saṅgho sammodamāno avivadamāno ekuddeso phāsu viharatī’ti.


pli: Evañca te bhikkhū bhikkhūhi vuccamānā tatheva paggaṇheyyuṁ, te bhikkhū bhikkhūhi yāvatatiyaṁ samanubhāsitabbā tassa paṭinissaggāya.


pli: Yāvatatiyañce samanubhāsiyamānā taṁ paṭinissajjeyyuṁ, iccetaṁ kusalaṁ,


pli: no ce paṭinissajjeyyuṁ, saṅghādiseso”ti.


pli: Tasseva kho panāti


pli: tassa saṅghabhedakassa bhikkhuno.


pli: Bhikkhū hontīti


pli: aññe bhikkhū honti.


pli: Anuvattakāti


pli: yaṁdiṭṭhiko so hoti yaṅkhantiko yaṁruciko tepi taṁdiṭṭhikā honti taṅkhantikā taṁrucikā.


pli: Vaggavādakāti


pli: tassa vaṇṇāya pakkhāya ṭhitā honti.


pli: Eko vā dve vā tayo vāti


pli: eko vā hoti dve vā tayo vā. Te evaṁ vadeyyuṁ—


pli: “māyasmanto etaṁ bhikkhuṁ kiñci avacuttha, dhammavādī ceso bhikkhu, vinayavādī ceso bhikkhu,


pli: amhākañceso bhikkhu chandañca ruciñca ādāya voharati jānāti no bhāsati amhākampetaṁ khamatī”ti.


pli: Te bhikkhūti


pli: ye te anuvattakā bhikkhū.


pli: Bhikkhūhīti


pli: aññehi bhikkhūhi. Ye passanti ye suṇanti tehi vattabbā—


pli: “māyasmanto evaṁ avacuttha.


pli: Na ceso bhikkhu dhammavādī, na ceso bhikkhu vinayavādī.


pli: Māyasmantānampi saṅghabhedo ruccittha.


pli: Sametāyasmantānaṁ saṅghena.


pli: Samaggo hi saṅgho sammodamāno avivadamāno ekuddeso phāsu viharatī”ti.


pli: Dutiyampi vattabbā.


pli: Tatiyampi vattabbā.


pli: Sace paṭinissajjanti, iccetaṁ kusalaṁ;


pli: no ce paṭinissajjanti, āpatti dukkaṭassa.


pli: Sutvā na vadanti, āpatti dukkaṭassa.


pli: Te bhikkhū saṅghamajjhampi ākaḍḍhitvā vattabbā—


pli: Te bhikkhū samanubhāsitabbā.


pli: “Evañca pana, bhikkhave, samanubhāsitabbā.


pli: Byattena bhikkhunā paṭibalena saṅgho ñāpetabbo—


pli: ‘Suṇātu me, bhante, saṅgho.


pli: Itthannāmo ca itthanāmo ca bhikkhū itthannāmassa bhikkhuno saṅghabhedāya parakkamantassa anuvattakā vaggavādakā.


pli: Te taṁ vatthuṁ na paṭinissajjanti.


pli: Yadi saṅghassa pattakallaṁ, saṅgho itthannāmañca itthannāmañca bhikkhū samanubhāseyya tassa vatthussa paṭinissaggāya.


pli: Esā ñatti.


pli: Suṇātu me, bhante, saṅgho.


pli: Itthannāmo ca itthannāmo ca bhikkhū itthannāmassa bhikkhuno saṅghabhedāya parakkamantassa anuvattakā vaggavādakā.


pli: Saṅgho itthannāmañca itthannāmañca bhikkhū samanubhāsati tassa vatthussa paṭinissaggāya.


pli: Yassāyasmato khamati itthannāmassa ca itthannāmassa ca bhikkhūnaṁ samanubhāsanā tassa vatthussa paṭinissaggāya, so tuṇhassa;


pli: yassa nakkhamati, so bhāseyya.


pli: Dutiyampi etamatthaṁ vadāmi …pe…


pli: tatiyampi etamatthaṁ vadāmi—


pli: suṇātu me, bhante, saṅgho.


pli: Samanubhaṭṭhā saṅghena itthannāmo ca itthannāmo ca bhikkhū tassa vatthussa paṭinissaggāya.


pli: Khamati saṅghassa, tasmā tuṇhī,


pli: evametaṁ dhārayāmī’”ti.


pli: Ñattiyā dukkaṭaṁ,


pli: dvīhi kammavācāhi thullaccayā,


pli: Saṅghādisesaṁ ajjhāpajjantānaṁ ñattiyā dukkaṭaṁ, dvīhi kammavācāhi thullaccayā paṭippassambhanti.


pli: Dve tayo ekato samanubhāsitabbā, taduttari na samanubhāsitabbā.


pli: Saṅghādisesoti


pli: …pe… tenapi vuccati “saṅghādiseso”ti.


pli: Dhammakamme dhammakammasaññī na paṭinissajjanti, āpatti saṅghādisesassa.


pli: Dhammakamme vematikā na paṭinissajjanti, āpatti saṅghādisesassa.


pli: Dhammakamme adhammakammasaññī na paṭinissajjanti, āpatti saṅghādisesassa.


pli: Adhammakamme dhammakammasaññī, āpatti dukkaṭassa.


pli: Adhammakamme vematikā, āpatti dukkaṭassa.


pli: Adhammakamme adhammakammasaññī, āpatti dukkaṭassa.


pli: Anāpatti—


pli: asamanubhāsantānaṁ,


pli: paṭinissajjantānaṁ,


pli: ummattakānaṁ,


pli: khittacittānaṁ,


pli: vedanāṭṭānaṁ,


pli: ādikammikānanti.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 12. Dubbacasikkhāpada


pli: Tena samayena buddho bhagavā kosambiyaṁ viharati ghositārāme.


pli: Tena kho pana samayena āyasmā channo anācāraṁ ācarati.


pli: Bhikkhū evamāhaṁsu—


pli: “māvuso channa, evarūpaṁ akāsi.


pli: Netaṁ kappatī”ti.


pli: So evaṁ vadeti—


pli: “kiṁ nu kho nāma tumhe, āvuso, maṁ vattabbaṁ maññatha?


pli: Ahaṁ kho nāma tumhe vadeyyaṁ.


pli: Amhākaṁ buddho amhākaṁ dhammo


pli: amhākaṁ ayyaputtena dhammo abhisamito.


pli: Seyyathāpi nāma mahāvāto vāyanto tiṇakaṭṭhapaṇṇasaṭaṁ ekato ussāreyya, seyyathā vā pana nadī pabbateyyā saṅkhasevālapaṇakaṁ ekato ussāreyya;


pli: evameva tumhe nānānāmā nānāgottā nānājaccā nānākulā pabbajitā ekato ussāritā.


pli: Kiṁ nu kho nāma tumhe, āvuso, maṁ vattabbaṁ maññatha?


pli: amhākaṁ ayyaputtena dhammo abhisamito”ti.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma āyasmā channo bhikkhūhi sahadhammikaṁ vuccamāno attānaṁ avacanīyaṁ karissatī”ti.


pli: Atha kho te bhikkhū āyasmantaṁ channaṁ anekapariyāyena vigarahitvā bhagavato etamatthaṁ ārocesuṁ …pe…


pli: “saccaṁ kira tvaṁ, channa, bhikkhūhi sahadhammikaṁ vuccamāno attānaṁ avacanīyaṁ karosī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma tvaṁ, moghapurisa, bhikkhūhi sahadhammikaṁ vuccamāno attānaṁ avacanīyaṁ karissasi.


pli: Netaṁ, moghapurisa, appasannānaṁ vā pasādāya …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Bhikkhu paneva dubbacajātiko hoti uddesapariyāpannesu sikkhāpadesu bhikkhūhi sahadhammikaṁ vuccamāno attānaṁ avacanīyaṁ karoti—


pli: ‘mā maṁ āyasmanto kiñci avacuttha kalyāṇaṁ vā pāpakaṁ vā, ahampāyasmante na kiñci vakkhāmi kalyāṇaṁ vā pāpakaṁ vā,


pli: viramathāyasmanto mama vacanāyā’ti,


pli: so bhikkhu bhikkhūhi evamassa vacanīyo—


pli: ‘māyasmā attānaṁ avacanīyaṁ akāsi, vacanīyamevāyasmā attānaṁ karotu,


pli: āyasmāpi bhikkhū vadetu sahadhammena, bhikkhūpi āyasmantaṁ vakkhanti sahadhammena.


pli: Evaṁ saṁvaddhā hi tassa bhagavato parisā yadidaṁ aññamaññavacanena aññamaññavuṭṭhāpanenā’ti.


pli: Evañca so bhikkhu bhikkhūhi vuccamāno tatheva paggaṇheyya, so bhikkhu bhikkhūhi yāvatatiyaṁ samanubhāsitabbo tassa paṭinissaggāya.


pli: Yāvatatiyañce samanubhāsiyamāno taṁ paṭinissajjeyya, iccetaṁ kusalaṁ;


pli: no ce paṭinissajjeyya, saṅghādiseso”ti.


pli: Bhikkhū paneva dubbacajātiko hotīti


pli: dubbaco hoti dovacassakaraṇehi dhammehi samannāgato akkhamo appadakkhiṇaggāhī anusāsaniṁ.


pli: Uddesapariyāpannesu sikkhāpadesūti


pli: pātimokkhapariyāpannesu sikkhāpadesu.


pli: Bhikkhūhīti


pli: aññehi bhikkhūhi.


pli: Sahadhammikaṁ nāma


pli: yaṁ bhagavatā paññattaṁ sikkhāpadaṁ, etaṁ sahadhammikaṁ nāma.


pli: Tena vuccamāno attānaṁ avacanīyaṁ karoti—


pli: “mā maṁ āyasmanto kiñci avacuttha kalyāṇaṁ vā pāpakaṁ vā, ahampāyasmante na kiñci vakkhāmi kalyāṇaṁ vā pāpakaṁ vā. Viramathāyasmanto mama vacanāyā”ti.


pli: So bhikkhūti


pli: yo so dubbacajātiko bhikkhu.


pli: aññehi bhikkhūhi. Ye passanti ye suṇanti tehi vattabbo—


pli: “māyasmā attānaṁ avacanīyaṁ akāsi.


pli: Vacanīyameva āyasmā attānaṁ karotu.


pli: Āyasmāpi bhikkhū vadetu sahadhammena, bhikkhūpi āyasmantaṁ vakkhanti sahadhammena.


pli: Evaṁ saṁvaddhā hi tassa bhagavato parisā yadidaṁ aññamaññavacanena aññamaññavuṭṭhāpanenā”ti.


pli: Dutiyampi vattabbo.


pli: Tatiyampi vattabbo.


pli: Sace paṭinissajjati, iccetaṁ kusalaṁ;


pli: no ce paṭinissajjati, āpatti dukkaṭassa.


pli: Sutvā na vadanti, āpatti dukkaṭassa.


pli: So bhikkhu saṅghamajjhampi ākaḍḍhitvā vattabbo—


pli: “māyasmā attānaṁ avacanīyaṁ akāsi …pe…


pli: aññamaññavuṭṭhāpanenā”ti.


pli: So bhikkhu samanubhāsitabbo.


pli: “Evañca pana, bhikkhave, samanubhāsitabbo.


pli: Byattena bhikkhunā paṭibalena saṅgho ñāpetabbo—


pli: ‘Suṇātu me, bhante, saṅgho.


pli: Ayaṁ itthannāmo bhikkhu bhikkhūhi sahadhammikaṁ vuccamāno attānaṁ avacanīyaṁ karoti.


pli: So taṁ vatthuṁ na paṭinissajjati.


pli: Yadi saṅghassa pattakallaṁ, saṅgho itthannāmaṁ bhikkhuṁ samanubhāseyya tassa vatthussa paṭinissaggāya.


pli: Esā ñatti.


pli: Suṇātu me, bhante, saṅgho.


pli: Saṅgho itthannāmaṁ bhikkhuṁ samanubhāsati tassa vatthussa paṭinissaggāya.


pli: Yassāyasmato khamati itthannāmassa bhikkhuno samanubhāsanā tassa vatthussa paṭinissaggāya, so tuṇhassa;


pli: yassa nakkhamati, so bhāseyya.


pli: Dutiyampi etamatthaṁ vadāmi …pe…


pli: tatiyampi etamatthaṁ vadāmi—


pli: suṇātu me, bhante, saṅgho.


pli: Samanubhaṭṭho saṅghena itthannāmo bhikkhu tassa vatthussa paṭinissaggāya.


pli: Khamati saṅghassa, tasmā tuṇhī,


pli: evametaṁ dhārayāmī’”ti.


pli: Ñattiyā dukkaṭaṁ,


pli: dvīhi kammavācāhi thullaccayā,


pli: Saṅghādisesaṁ ajjhāpajjantassa ñattiyā dukkaṭaṁ, dvīhi kammavācāhi thullaccayā paṭippassambhanti.


pli: Saṅghādisesoti


pli: …pe… tenapi vuccati “saṅghādiseso”ti.


pli: Dhammakamme dhammakammasaññī na paṭinissajjati, āpatti saṅghādisesassa.


pli: Dhammakamme vematiko na paṭinissajjati, āpatti saṅghādisesassa.


pli: Dhammakamme adhammakammasaññī na paṭinissajjati, āpatti saṅghādisesassa.


pli: Adhammakamme dhammakammasaññī, āpatti dukkaṭassa.


pli: Adhammakamme vematiko, āpatti dukkaṭassa.


pli: Adhammakamme adhammakammasaññī, āpatti dukkaṭassa.


pli: Anāpatti—


pli: asamanubhāsantassa,


pli: paṭinissajjantassa,


pli: ummattakassa,


pli: ādikammikassāti.


pli: Theravāda Vinaya


pli: Mahāvibhaṅga


pli: Saṅghādisesakaṇḍa


pli: 13. Kuladūsakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena assajipunabbasukā nāma kīṭāgirismiṁ āvāsikā honti alajjino pāpabhikkhū.


pli: Te evarūpaṁ anācāraṁ ācaranti—


pli: mālāvacchaṁ ropentipi ropāpentipi, siñcantipi siñcāpentipi, ocinantipi ocināpentipi, ganthentipi ganthāpentipi,


pli: ekatovaṇṭikamālaṁ karontipi kārāpentipi, ubhatovaṇṭikamālaṁ karontipi kārāpentipi,


pli: mañjarikaṁ karontipi kārāpentipi, vidhūtikaṁ karontipi kārāpentipi, vaṭaṁsakaṁ karontipi kārāpentipi, āveḷaṁ karontipi kārāpentipi, uracchadaṁ karontipi kārāpentipi.


pli: Te kulitthīnaṁ kuladhītānaṁ kulakumārīnaṁ kulasuṇhānaṁ kuladāsīnaṁ ekatovaṇṭikamālaṁ harantipi harāpentipi, ubhatovaṇṭikamālaṁ harantipi harāpentipi, mañjarikaṁ harantipi harāpentipi, vidhūtikaṁ harantipi harāpentipi, vaṭaṁsakaṁ harantipi harāpentipi, āveḷaṁ harantipi harāpentipi, uracchadaṁ harantipi harāpentipi.


pli: Te kulitthīhi kuladhītāhi kulakumārīhi kulasuṇhāhi kuladāsīhi saddhiṁ ekabhājanepi bhuñjanti, ekathālakepi pivanti,


pli: ekāsanepi nisīdanti, ekamañcepi tuvaṭṭenti, ekattharaṇāpi tuvaṭṭenti, ekapāvuraṇāpi tuvaṭṭenti, ekattharaṇapāvuraṇāpi tuvaṭṭenti,


pli: vikālepi bhuñjanti, majjampi pivanti, mālāgandhavilepanampi dhārenti,


pli: naccantipi gāyantipi vādentipi lāsentipi,


pli: naccantiyāpi naccanti, naccantiyāpi gāyanti, naccantiyāpi vādenti, naccantiyāpi lāsenti, gāyantiyāpi naccanti, gāyantiyāpi gāyanti, gāyantiyāpi vādenti, gāyantiyāpi lāsenti, vādentiyāpi naccanti, vādentiyāpi gāyanti, vādentiyāpi vādenti, vādentiyāpi lāsenti, lāsentiyāpi naccanti, lāsentiyāpi gāyanti, lāsentiyāpi vādenti, lāsentiyāpi lāsenti;


pli: aṭṭhapadepi kīḷanti, dasapadepi kīḷanti, ākāsepi kīḷanti, parihārapathepi kīḷanti, santikāyapi kīḷanti, khalikāyapi kīḷanti, ghaṭikāyapi kīḷanti, salākahatthenapi kīḷanti, akkhenapi kīḷanti, paṅgacīrenapi kīḷanti, vaṅkakenapi kīḷanti, mokkhacikāyapi kīḷanti, ciṅgulakenapi kīḷanti, pattāḷhakenapi kīḷanti, rathakenapi kīḷanti, dhanukenapi kīḷanti, akkharikāyapi kīḷanti, manesikāyapi kīḷanti, yathāvajjenapi kīḷanti.


pli: Hatthismimpi sikkhanti, assasmimpi sikkhanti, rathasmimpi sikkhanti, dhanusmimpi sikkhanti, tharusmimpi sikkhanti,


pli: hatthissapi purato dhāvanti, assassapi purato dhāvanti, rathassapi purato dhāvantipi ādhāvantipi,


pli: usseḷentipi, apphoṭentipi, nibbujjhantipi, muṭṭhīhipi yujjhanti,


pli: raṅgamajjhepi saṅghāṭiṁ pattharitvā naccakiṁ evaṁ vadanti—“idha, bhagini, naccassū”ti, nalāṭikampi denti, vividhampi anācāraṁ ācaranti.


pli: Tena kho pana samayena aññataro bhikkhu kāsīsu vassaṁvuṭṭho sāvatthiṁ gacchanto bhagavantaṁ dassanāya, yena kīṭāgiri tadavasari.


pli: Atha kho so bhikkhu pubbaṇhasamayaṁ nivāsetvā pattacīvaramādāya kīṭāgiriṁ piṇḍāya pāvisi


pli: pāsādikena abhikkantena paṭikkantena ālokitena vilokitena samiñjitena pasāritena okkhittacakkhu iriyāpathasampanno.


pli: Manussā taṁ bhikkhuṁ passitvā evamāhaṁsu—“kvāyaṁ abalabalo viya mandamando viya bhākuṭikabhākuṭiko viya? Ko imassa upagatassa piṇḍakaṁ dassati? Amhākaṁ pana ayyā assajipunabbasukā saṇhā sakhilā sukhasambhāsā mihitapubbaṅgamā ehisvāgatavādino abbhākuṭikā uttānamukhā pubbabhāsino. Tesaṁ kho nāma piṇḍo dātabbo”ti.


pli: Addasā kho aññataro upāsako taṁ bhikkhuṁ kīṭāgirismiṁ piṇḍāya carantaṁ.


pli: Disvāna yena so bhikkhu tenupasaṅkami; upasaṅkamitvā taṁ bhikkhuṁ abhivādetvā etadavoca—“api, bhante, piṇḍo labbhatī”ti?


pli: “Na kho, āvuso, piṇḍo labbhatī”ti.


pli: “Ehi, bhante, gharaṁ gamissāmā”ti.


pli: Atha kho so upāsako taṁ bhikkhuṁ gharaṁ netvā bhojetvā etadavoca—


pli: “kahaṁ, bhante, ayyo gamissatī”ti?


pli: “Sāvatthiṁ kho ahaṁ, āvuso, gamissāmi bhagavantaṁ dassanāyā”ti.


pli: “Tena hi, bhante, mama vacanena bhagavato pāde sirasā vanda, evañca vadehi—


pli: ‘duṭṭho, bhante, kīṭāgirismiṁ āvāso.


pli: Assajipunabbasukā nāma kīṭāgirismiṁ āvāsikā alajjino pāpabhikkhū.


pli: Te evarūpaṁ anācāraṁ ācaranti—


pli: mālāvacchaṁ ropentipi ropāpentipi, siñcantipi siñcāpentipi …pe… vividhampi anācāraṁ ācaranti.


pli: Yepi te, bhante, manussā pubbe saddhā ahesuṁ pasannā tepi etarahi assaddhā appasannā.


pli: Yānipi tāni saṅghassa pubbe dānapathāni tānipi etarahi upacchinnāni.


pli: Riñcanti pesalā bhikkhū, nivasanti pāpabhikkhū.


pli: Sādhu, bhante, bhagavā kīṭāgiriṁ bhikkhū pahiṇeyya yathāyaṁ kīṭāgirismiṁ āvāso saṇṭhaheyyā’”ti.


pli: “Evamāvuso”ti kho so bhikkhu tassa upāsakassa paṭissutvā yena sāvatthi tena pakkāmi.


pli: Anupubbena yena sāvatthi jetavanaṁ anāthapiṇḍikassa ārāmo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi.


pli: Āciṇṇaṁ kho panetaṁ buddhānaṁ bhagavantānaṁ āgantukehi bhikkhūhi saddhiṁ paṭisammodituṁ.


pli: Atha kho bhagavā taṁ bhikkhuṁ etadavoca—


pli: “kacci, bhikkhu, khamanīyaṁ kacci yāpanīyaṁ,


pli: kaccisi appakilamathena addhānaṁ āgato,


pli: kuto ca tvaṁ, bhikkhu, āgacchasī”ti?


pli: “Khamanīyaṁ, bhagavā, yāpanīyaṁ, bhagavā.


pli: Appakilamathena cāhaṁ, bhante, addhānaṁ āgato.


pli: Idhāhaṁ, bhante, kāsīsu vassaṁvuṭṭho sāvatthiṁ āgacchanto bhagavantaṁ dassanāya yena kīṭāgiri tadavasariṁ.


pli: Atha khvāhaṁ, bhante, pubbaṇhasamayaṁ nivāsetvā pattacīvaramādāya kīṭāgiriṁ piṇḍāya pāvisiṁ.


pli: Addasā kho maṁ, bhante, aññataro upāsako kīṭāgirismiṁ piṇḍāya carantaṁ.


pli: Disvāna yenāhaṁ tenupasaṅkami; upasaṅkamitvā maṁ abhivādetvā etadavoca—‘api, bhante, piṇḍo labbhatī’ti?


pli: ‘Na kho, āvuso, piṇḍo labbhatī’ti.


pli: ‘Ehi, bhante, gharaṁ gamissāmā’ti.


pli: Atha kho, bhante, so upāsako maṁ gharaṁ netvā bhojetvā etadavoca—


pli: ‘kahaṁ, bhante, ayyo gamissatī’ti?


pli: ‘Sāvatthiṁ kho ahaṁ, āvuso, gamissāmi bhagavantaṁ dassanāyā’ti.


pli: Tena hi, bhante, mama vacanena bhagavato pāde sirasā vanda, evañca vadehi—


pli: ‘duṭṭho, bhante, kīṭāgirismiṁ āvāso,


pli: assajipunabbasukā nāma kīṭāgirismiṁ āvāsikā alajjino pāpabhikkhū.


pli: Te evarūpaṁ anācāraṁ ācaranti—


pli: mālāvacchaṁ ropentipi ropāpentipi, siñcantipi siñcāpentipi …pe… vividhampi anācāraṁ ācaranti.


pli: Yepi te, bhante, manussā pubbe saddhā ahesuṁ pasannā tepi etarahi assaddhā appasannā,


pli: yānipi tāni saṅghassa pubbe dānapathāni tānipi etarahi upacchinnāni,


pli: riñcanti pesalā bhikkhū nivasanti pāpabhikkhū.


pli: Sādhu, bhante, bhagavā kīṭāgiriṁ bhikkhū pahiṇeyya yathāyaṁ kīṭāgirismiṁ āvāso saṇṭhaheyyā’ti.


pli: Tato ahaṁ, bhagavā, āgacchāmī”ti.


pli: Atha kho bhagavā etasmiṁ nidāne etasmiṁ pakaraṇe bhikkhusaṅghaṁ sannipātāpetvā bhikkhū paṭipucchi—


pli: “saccaṁ kira, bhikkhave, assajipunabbasukā nāma kīṭāgirismiṁ āvāsikā alajjino pāpabhikkhū te evarūpaṁ anācāraṁ ācaranti—


pli: mālāvacchaṁ ropentipi ropāpentipi, siñcantipi siñcāpentipi …pe… vividhampi anācāraṁ ācaranti,


pli: yepi te, bhikkhave, manussā pubbe saddhā ahesuṁ pasannā tepi etarahi assaddhā appasannā;


pli: yānipi tāni saṅghassa pubbe dānapathāni tānipi etarahi upacchinnāni;


pli: riñcanti pesalā bhikkhū nivasanti pāpabhikkhū”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma te, bhikkhave, moghapurisā evarūpaṁ anācāraṁ ācarissanti—


pli: mālāvacchaṁ ropessantipi ropāpessantipi, sañcissantipi siñcāpessantipi, ocinissantipi ocināpessantipi, ganthissantipi ganthāpessantipi,


pli: ekatovaṇṭikamālaṁ karissantipi kārāpessantipi, ubhatovaṇṭikamālaṁ karissantipi kārāpessantipi,


pli: mañjarikaṁ karissantipi kārāpessantipi, vidhūtikaṁ karissantipi kārāpessantipi, vaṭaṁsakaṁ karissantipi kārāpessantipi, āveḷaṁ karissantipi kārāpessantipi, uracchadaṁ karissantipi kārāpessantipi.


pli: Te kulitthīnaṁ kuladhītānaṁ kulakumārīnaṁ kulasuṇhānaṁ kuladāsīnaṁ ekatovaṇṭikamālaṁ harissantipi hārāpessantipi, ubhatovaṇṭikamālaṁ harissantipi hārāpessantipi, mañjarikaṁ harissantipi hārāpessantipi, vidhūtikaṁ harissantipi hārāpessantipi, vaṭaṁsakaṁ harissantipi hārāpessantipi, āveḷaṁ harissantipi hārāpessantipi, uracchadaṁ harissantipi hārāpessantipi.


pli: Te kulitthīhi kuladhītāhi kulakumārīhi kulasuṇhāhi kuladāsīhi saddhiṁ ekabhājanepi bhuñjissanti, ekathālakepi pivissanti, ekāsanepi nisīdissanti, ekamañcepi tuvaṭṭissanti, ekattharaṇāpi tuvaṭṭissanti, ekapāvuraṇāpi tuvaṭṭissanti, ekattharaṇapāvuraṇāpi tuvaṭṭissanti,


pli: vikālepi bhuñjissanti, majjampi pivissanti, mālāgandhavilepanampi dhārissanti


pli: naccissantipi gāyissantipi vādessantipi lāsessantipi,


pli: naccantiyāpi naccissanti naccantiyāpi gāyissanti naccantiyāpi vādessanti naccantiyāpi lāsessanti, gāyantiyāpi naccissanti gāyantiyāpi gāyissanti gāyantiyāpi vādessanti gāyantiyāpi lāsessanti, vādentiyāpi naccissanti vādentiyāpi gāyissanti vādentiyāpi vādessanti vādentiyāpi lāsessanti, lāsentiyāpi naccissanti lāsentiyāpi gāyissanti lāsentiyāpi vādessanti lāsentiyāpi lāsessanti


pli: aṭṭhapadepi kīḷissanti dasapadepi kīḷissanti, ākāsepi kīḷissanti, parihārapathepi kīḷissanti, santikāyapi kīḷissanti, khalikāyapi kīḷissanti, ghaṭikāyapi kīḷissanti, salākahatthenapi kīḷissanti, akkhenapi kīḷissanti, paṅgacīrenapi kīḷissanti, vaṅkakenapi kīḷissanti, mokkhacikāyapi kīḷissanti, ciṅgulakenapi kīḷissanti, pattāḷhakenapi kīḷissanti, rathakenapi kīḷissanti, dhanukenapi kīḷissanti, akkharikāyapi kīḷissanti, manesikāyapi kīḷissanti, yathāvajjenapi kīḷissanti,


pli: hatthismimpi sikkhissanti, assasmimpi sikkhissanti, rathasmimpi sikkhissanti, dhanusmimpi sikkhissanti, tharusmimpi sikkhissanti,


pli: hatthissapi purato dhāvissanti, assassapi purato dhāvissanti, rathassapi purato dhāvissantipi ādhāvissantipi


pli: usseḷessantipi, apphoṭessantipi, nibbujjhissantipi, muṭṭhīhipi yujjhissanti,


pli: raṅgamajjhepi saṅghāṭiṁ pattharitvā naccakiṁ evaṁ vakkhanti “idha, bhagini, naccassū”ti nalāṭikampi dassanti, vividhampi anācāraṁ ācarissanti.


pli: Netaṁ, bhikkhave, appasannānaṁ vā pasādāya …pe…


pli: vigarahitvā dhammiṁ kathaṁ katvā sāriputtamoggallāne āmantesi—


pli: “gacchatha tumhe, sāriputtā, kīṭāgiriṁ gantvā assajipunabbasukānaṁ bhikkhūnaṁ kīṭāgirismā pabbājanīyakammaṁ karotha. Tumhākaṁ ete saddhivihārikā”ti.


pli: “Kathaṁ mayaṁ, bhante, assajipunabbasukānaṁ bhikkhūnaṁ kīṭāgirismā pabbājanīyakammaṁ karoma? Caṇḍā te bhikkhū pharusā”ti.


pli: “Tena hi tumhe, sāriputtā, bahukehi bhikkhūhi saddhiṁ gacchathā”ti.


pli: “Evaṁ, bhante”ti kho sāriputtamoggallānā bhagavato paccassosuṁ.


pli: “Evañca pana, bhikkhave, kātabbaṁ.


pli: Paṭhamaṁ assajipunabbasukā bhikkhū codetabbā.


pli: Codetvā sāretabbā. Sāretvā āpattiṁ ropetabbā.


pli: Āpattiṁ ropetvā byattena bhikkhunā paṭibalena saṅgho ñāpetabbo—


pli: ‘Suṇātu me, bhante, saṅgho.


pli: Ime assajipunabbasukā bhikkhū kuladūsakā pāpasamācārā. Imesaṁ pāpakā samācārā dissanti ceva suyyanti ca. Kulāni ca imehi duṭṭhāni dissanti ceva suyyanti ca.


pli: Yadi saṅghassa pattakallaṁ, saṅgho assajipunabbasukānaṁ bhikkhūnaṁ kīṭāgirismā pabbājanīyakammaṁ kareyya—“na assajipunabbasukehi bhikkhūhi kīṭāgirismiṁ vatthabban”ti.


pli: Esā ñatti.


pli: Suṇātu me, bhante, saṅgho.


pli: Saṅgho assajipunabbasukānaṁ bhikkhūnaṁ kīṭāgirismā pabbājanīyakammaṁ karoti—“na assajipunabbasukehi bhikkhūhi kīṭāgirismiṁ vatthabban”ti.


pli: Yassāyasmato khamati assajipunabbasukānaṁ bhikkhūnaṁ kīṭāgirismā pabbājanīyakammassa karaṇaṁ—“na assajipunabbasukehi bhikkhūhi kīṭāgirismiṁ vatthabban”ti, so tuṇhassa;


pli: yassa nakkhamati, so bhāseyya.


pli: Dutiyampi etamatthaṁ vadāmi …pe…


pli: tatiyampi etamatthaṁ vadāmi—suṇātu me, bhante, saṅgho …pe… so bhāseyya.


pli: Kataṁ saṅghena assajipunabbasukānaṁ bhikkhūnaṁ kīṭāgirismā pabbājanīyakammaṁ—“na assajipunabbasukehi bhikkhūhi kīṭāgirismiṁ vatthabban”ti.


pli: Khamati saṅghassa, tasmā tuṇhī, evametaṁ dhārayāmī’”ti.


pli: Atha kho sāriputtamoggallānappamukho bhikkhusaṅgho kīṭāgiriṁ gantvā assajipunabbasukānaṁ bhikkhūnaṁ kīṭāgirismā pabbājanīyakammaṁ akāsi—“na assajipunabbasukehi bhikkhūhi kīṭāgirismiṁ vatthabban”ti.


pli: Te saṅghena pabbājanīyakammakatā na sammā vattanti, na lomaṁ pātenti, na netthāraṁ vattanti, na bhikkhū khamāpenti, akkosanti paribhāsanti chandagāmitā dosagāmitā mohagāmitā bhayagāmitā pāpenti, pakkamantipi, vibbhamantipi.


pli: Ye te bhikkhū appicchā …pe… te ujjhāyanti khiyyanti vipācenti—


pli: “kathañhi nāma assajipunabbasukā bhikkhū saṅghena pabbājanīyakammakatā na sammā vattissanti, na lomaṁ pātessanti, na netthāraṁ vattissanti, na bhikkhū khamāpessanti, akkosissanti paribhāsissanti, chandagāmitā dosagāmitā mohagāmitā bhayagāmitā pāpessanti pakkamissantipi vibbhamissantipī”ti.


pli: Atha kho te bhikkhū assajipunabbasuke bhikkhū anekapariyāyena vigarahitvā bhagavato etamatthaṁ ārocesuṁ …pe…


pli: “saccaṁ kira, bhikkhave, assajipunabbasukā bhikkhū saṅghena pabbājanīyakammakatā na sammā vattanti …pe… vibbhamantipī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: evañca pana, bhikkhave, imaṁ sikkhāpadaṁ uddiseyyātha—


pli: “Bhikkhu paneva aññataraṁ gāmaṁ vā nigamaṁ vā upanissāya viharati kuladūsako pāpasamācāro. Tassa kho pāpakā samācārā dissanti ceva suyyanti ca, kulāni ca tena duṭṭhāni dissanti ceva suyyanti ca.


pli: So bhikkhu bhikkhūhi evamassa vacanīyo—


pli: ‘āyasmā kho kuladūsako pāpasamācāro, āyasmato kho pāpakā samācārā dissanti ceva suyyanti ca, kulāni cāyasmatā duṭṭhāni dissanti ceva suyyanti ca. Pakkamatāyasmā imamhā āvāsā. Alaṁ te idha vāsenā’ti.


pli: Evañca so bhikkhu bhikkhūhi vuccamāno te bhikkhū evaṁ vadeyya—


pli: ‘chandagāmino ca bhikkhū dosagāmino ca bhikkhū mohagāmino ca bhikkhū bhayagāmino ca bhikkhū tādisikāya āpattiyā ekaccaṁ pabbājenti ekaccaṁ na pabbājentī’ti,


pli: so bhikkhu bhikkhūhi evamassa vacanīyo—


pli: ‘māyasmā evaṁ avaca. Na ca bhikkhū chandagāmino. Na ca bhikkhū dosagāmino. Na ca bhikkhū mohagāmino. Na ca bhikkhū bhayagāmino.


pli: Āyasmā kho kuladūsako pāpasamācāro. Āyasmato kho pāpakā samācārā dissanti ceva suyyanti ca. Kulāni cāyasmatā duṭṭhāni dissanti ceva suyyanti ca. Pakkamatāyasmā imamhā āvāsā. Alaṁ te idha vāsenā’ti.


pli: Evañca so bhikkhu bhikkhūhi vuccamāno tatheva paggaṇheyya, so bhikkhu bhikkhūhi yāvatatiyaṁ samanubhāsitabbo tassa paṭinissaggāya.


pli: Yāvatatiyañce samanubhāsiyamāno taṁ paṭinissajjeyya, iccetaṁ kusalaṁ;


pli: no ce paṭinissajjeyya, saṅghādiseso”ti.


pli: Bhikkhu paneva aññataraṁ gāmaṁ vā nigamaṁ vāti


pli: gāmopi nigamopi nagarampi gāmo ceva nigamo ca.


pli: Upanissāya viharatīti


pli: tattha paṭibaddhā honti cīvarapiṇḍapātasenāsanagilānappaccayabhesajjaparikkhārā.


pli: Kulaṁ nāma


pli: cattāri kulāni—khattiyakulaṁ, brāhmaṇakulaṁ, vessakulaṁ, suddakulaṁ.


pli: Kuladūsakoti


pli: kulāni dūseti pupphena vā phalena vā cuṇṇena vā mattikāya vā dantakaṭṭhena vā veḷuyā vejjikāya vā jaṅghapesanikena vā.


pli: Pāpasamācāroti


pli: mālāvacchaṁ ropetipi ropāpetipi, siñcatipi siñcāpetipi, ocinātipi ocināpetipi, ganthetipi ganthāpetipi.


pli: Dissanti ceva suyyanti cāti


pli: ye saṁmukhā te passanti, ye tirokkhā te suṇanti.


pli: Kulāni ca tena duṭṭhānīti


pli: pubbe saddhā hutvā taṁ āgamma assaddhā honti, pasannā hutvā appasannā honti.


pli: So bhikkhūti


pli: yo so kuladūsako bhikkhu.


pli: Bhikkhūhīti


pli: aññehi bhikkhūhi. Ye passanti ye suṇanti. Tehi vattabbo—


pli: “āyasmā kho kuladūsako pāpasamācāro. Āyasmato kho pāpakā samācārā dissanti ceva suyyanti ca. Kulāni cāyasmatā duṭṭhāni dissanti ceva suyyanti ca. Pakkamatāyasmā imamhā āvāsā. Alaṁ te idha vāsenā”ti.


pli: Evañca so bhikkhu bhikkhūhi vuccamāno te bhikkhū evaṁ vadeyya—“chandagāmino ca bhikkhū, dosagāmino ca bhikkhū, mohagāmino ca bhikkhū, bhayagāmino ca bhikkhū. Tādisikāya āpattiyā ekaccaṁ pabbājenti ekaccaṁ na pabbājentī”ti.


pli: yo so kammakato bhikkhu.


pli: “māyasmā evaṁ avaca. Na ca bhikkhū chandagāmino, na ca bhikkhū dosagāmino, na ca bhikkhū mohagāmino, na ca bhikkhū bhayagāmino.


pli: Āyasmā kho kuladūsako pāpasamācāro. Āyasmato kho pāpakā samācārā dissanti ceva suyyanti ca. Kulāni cāyasmatā duṭṭhāni dissanti ceva suyyanti ca. Pakkamatāyasmā imamhā āvāsā. Alaṁ te idha vāsenā”ti.


pli: Dutiyampi vattabbo.


pli: Tatiyampi vattabbo.


pli: Sace paṭinissajjati, iccetaṁ kusalaṁ.